Να μείνουν μόνο τα τραγούδια...: «Το καμίνι που δροσίζει» του Γιώργου Φραντζολά\n«Το καμίνι που δροσίζει» του Γιώργου Φραντζολά\nΜια ξεχωριστή εκδήλωση ήταν αυτή της παρουσίασης του βιβλίου «Το καμίνι που δροσίζει», του Γιώργου Φραντζολά που παρουσιάστηκε την Παρασκευή το απόγευμα στην αίθουσα του Επαγγελματικού και Βιοτεχνικού Επιμελητηρίου Ροδόπης, από την εφημερίδα «Παρατηρητής της Θράκης» και το «Πολιτιστικό Αναπτυξιακό Κέντρο Θράκης», με τη συμμετοχή των συλλόγων «Γυναίκα και Δημιουργία» και το Τμήμα Βιβλίου της ΧΕΝ. Ξεχωριστή από την άποψη ότι αφενός ήταν αφιερωμένη σε δύο μεγάλους νεοέλληνες συγγραφείς, τον Αλέξανδρο Παπαδιαμάντη και τον Νίκο Γαβριήλ Πεντζίκη και αφετέρου είχε ένα δικό της στίγμα, μεταφέροντας τους ακροατές στα μαγικά σύμπαντα της γραφής, της μουσικής και των χρωμάτων.\nΣτην εκδήλωση ήταν παρόντες ο πρωτοπρεσβύτερος Δημήτριος Βασιλειάδης, εκπρόσωπος του ταξιάρχου, η υπεύθυνη των Πολιτιστικών του δήμου Κομοτηνής κ. Νατάσσα Λιβεριάδου, οι πανεπιστημιακοί του Τμήματος Φιλολογίας Γρηγόρης Παπαγιάννης, Μαρία Τζιάτζη – Παπαγιάννη και Νίκος Μαυρέλος, ο ιστορικός των Γενικών Αρχείων του Κράτους στην Κομοτηνή, Βασίλης Ριτζαλέος, ο επίτιμος πρόεδρος του Συλλόγου Εθελοντών Αιμοδοτών, Δημήτρης Δημητρακόπουλος, ο πρόεδρος του Μορφωτικού Συλλόγου Σαρακατσάνων Θράκης, Γιώργος Νάκος, η Άρτεμις Συλιβού και ο σύζυγός της Σταύρος Τσάγκος, η ψυχολόγος Λιζέτα Λιούρτα και η μητέρα της, η ιδιοκτήτρια του «Δημοκριτείου» βιβλιοπωλείου Ιωάννα Δεμιράκη και ο σύζυγός της Δημήτρης Δολιανίτης, ο γιατρός Χασάν Αχμέτ και από το ΠΑΚΕΘΡΑ η Μαργαρίτα Καραδέδου και ο σύζυγός της, η Σοφία Αδαμαντίδου και ο Χριστόδουλος Αδαμαντίδης, η «ψυχή» του ΠΑΚΕΘΡΑ Βασίλης Αϊβαλιώτης. και πολλά μέλη και από τους δύο συλλόγους.\nΤην εκδήλωση προλόγισε η εκδότρια του «Παρατηρητή της Θράκης» κ. Τζένη Κατσαρή Βαφειάδη που ευχαρίστησε όλους τους συντελεστές της εκδήλωσης, το ΠΑΚΕΘΡΑ και τους συλλόγους, τη ΧΕΝ και τον «Γυναίκα και Δημιουργία», αναφερόμενη ιδιαιτέρως στη συμβολή της Προέδρου του Νατάσσας Λιβεριάδου, που, αν και επιφορτισμένη με το έργο της διεκπεραίωσης των «Ελευθερίων», φρόντισε με όλη της την ψυχή και για την επιτυχία της εκδήλωσης με τον Γ. Φραντζολά.\nΜίλησε ακόμη για τους δρόμους που της άνοιξε η επιμέλεια του βιβλίου κατά την διάρκεια της έκδοσής του, συνδέοντάς την γόνιμα με τη μεγάλη λογοτεχνία του Αλέξανδρου Παπαδιαμάντη και του Νίκου – Γαβριήλ Πεντζίκη, ξανθιώτες μαθητές του οποίου, όπως ο συγγραφέας Γιώργος Φραντζολάς και ο ζωγράφος- γιατρός Γιάννης Μενεσίδης, είχε την τύχη να γνωρίσει μέσω των αγαπημένων φίλων – επικεφαλής του ΠΑΚΕΘΡΑ, Βασίλη Αϊβαλιώτη και Σοφίας Αδαμαντίδου. Μέσω του ΠΑΚΕΘΡΑ, όπως ανέφερε, και με αφορμή το βιβλίο του Γ. Φραντζολά τής δόθηκε η ευκαιρία να συνειδητοποιήσει την πνευματική οξυδέρκεια του συμπολίτη μουσικού Θανάση Γκαϊφύλλια, που πρώτος και από τη δεκαετία του 1990 είχε αγκαλιάσει το τάλαντο και την ευαισθησία του στιχουργού και μουσικού Γ. Φραντζολά, ανεξαρτήτως αν τον Γιώργο Φραντζολά «τινές εξ ημών των Κομοτηναίων, όπως και τη «Νύχτα από σεντέφι» του όπου ο Θανάσης Γκαϊφύλλιας τραγουδάει δυο τραγούδια, τον γνωρίζουμε το…2011…», ευχαριστώντας θερμά τον Θανάση Γκαϊφύλλια, τη Λία Τζιαμπάζη και τον Κώστα Γκαϊφύλλια για την τιμή να είναι παρόντες στην εκδήλωση, «παρουσιάζοντάς μας το μουσικό «καμίνι» της δημιουργίας του».\nNατάσα Χατζηνικολάου, Φιλόλογος «Γινάτι δε θα πει οργή, αλλά μια δημιουργική ροπή για να αντισταθούμε με δημιουργικό τρόπο στην καταστροφικότητα της εποχής μας»\n«Σας καλωσορίζω στην εκδήλωση παρουσίασης του βιβλίου του Γιώργου Φραντζολά «Το καμίνι που δροσίζει». Σας δίνω μερικά λεπτά για να σκεφτείτε τι μπορεί να σημαίνει ο ευρηματικός αυτός τίτλος του βιβλίου που απόψε παρουσιάζουμε.\nΟ συγγραφέας Γιώργος Φραντζολάς\nΣτο μεταξύ να πω ότι ο Γιώργος Φραντζολάς είναι φιλόλογος που υπηρετεί σε λύκειο της Ξάνθης, δεινός χειριστής της ελληνικής γλώσσας και ομιλητής, όπως θα καταλάβετε και από το βιβλίο του, που αποτελείται από δοκίμια και διαλέξεις του.\nΟ Γιώργος Φραντζολάς όμως είναι και μουσικός κι έχει ασχοληθεί με τη σύνθεση και τη στιχουργία. Εξέδωσε δύο προσωπικούς δίσκους και συνεργάστηκε με την Μαρία Φωτίου, την Καίτη Κουλλιά, τον Δημήτρη Ζερβουδάκη.\nΟ πρώτος του δίσκος «Νύχτα από σεντέφι» είναι μια παραγωγή του Πολιτιστικού Αναπτυξιακού Κέντρου Θράκης, που κυκλοφόρησε το 1995 σε μουσική και ποίηση του Γιώργου Φραντζολά. Τα 12 τραγούδια του δίσκου τα ερμηνεύουν τρεις υπέροχες φωνές, οι Μαρία Φωτίου, Θανάσης Γκαϊφύλλιας και Λία Τζιαμπάζη.\nΑυτές λοιπόν οι δύο ιδιότητές του δεν μπορούσαν παρά να απαντήσουν η μία την άλλη κάποια στιγμή και να αλληλοδιαλεχθούν για τη λογοτεχνία και τη μουσική, τις λέξεις και το ρυθμό τους. Έτσι γεννήθηκε η παρούσα έκδοση που αφορά στη μουσική της γλώσσας και στους μυστικούς ρυθμούς αναφορικά με δύο από τους σημαντικότερους λογοτέχνες μας, τον Αλέξανδρο Παπαδιαμάντη και τον Νίκο - Γαβριήλ Πεντζίκη.\nΤην έκδοση ανέλαβε και πάλι το Πολιτιστικό Αναπτυξιακό Κέντρο Θράκης με τη σημαντικότατη συμβολή του προέδρου του κ. Στέλιου Σκιά, Επίκουρου Καθηγητή στο Τμήμα Πολιτικών Μηχανικών του ΔΠΘ, που είναι σήμερα μαζί μας. Η έκδοση αυτή του ΠΑΚΕΘΡΑ συμπίπτει με τα φετινά εκατόχρονα από τον θάνατο του Αλέξανδρου Παπαδιαμάντη και έρχεται κι αυτό να τιμήσει τη μνήμη του μεγάλου μας λογοτέχνη.\nΤο βιβλίο επί το πλείστον αφορά στον Παπαδιαμάντη και στη μουσική της γλώσσας του, στη μουσικότητα, στον ρυθμό.\n«Το «Καμίνι» είναι βιβλίο για τη ζωή»\nΔεν είναι όμως το βιβλίο ένα απολύτως εξειδικευμένο πόνημα για τη γλώσσα και τη μουσική. Είναι ένα βιβλίο με λογοτεχνικές αναφορές και αναλύσεις για τη ζωή. Όπως ο ίδιος ο συγγραφέας είχε πει σε συνέντευξή του, τον ενδιέφερε να μελετήσει «τη μαρτυρία της τέχνης για τη ζωή μας, καθώς όλο και περισσότερο με ενδιαφέρει η σχέση της λογοτεχνίας με τη ζωή. Το «καμίνι» ως τίτλος βιβλίου σημαίνει την καρδιά των δημιουργών που φλέγεται και τους πυρπολεί, αλλά με το έργο τους δροσίζουν με ελπίδα τις καρδιές μας». Φτάσαμε λοιπόν στην ερμηνεία του τίτλου… Και συνεχίζει ο ίδιος, εν-χρονίζοντας τη σκέψη του στο σήμερα: «Μπροστά στην κρίση που ζούμε με πιάνει ένα γινάτι. Γινάτι, όπως εξηγεί ο Παπαδιαμάντης, δε θα πει οργή, αλλά μια δημιουργική ροπή για να αντισταθούμε με δημιουργικό τρόπο στην καταστροφικότητα που κάθεται στο θρόνο της εποχής μας παρέα μαζί με το μηδενισμό και κάνουνε χάζι των ανθρώπων τα βάσανα. Όχι όπως οι καλλιτέχνες, που γίνεται η ψυχή τους κομμάτια μαζί με τους ήρωές τους. Όχι όπως οι αληθινοί άνθρωποι που πληρώνουν ή καλύτερα βιώνουν δυο φορές την καταστροφή. Τη μια προβλέποντάς την και τη άλλη περνώντας την μαζί με τους άλλους».\nΚι αν εξακολουθείτε να νομίζετε ότι το βιβλίο είναι εξειδικευμένο στη γλώσσα και το ρυθμό της μόνον ακούστε και τον Πεντζίκη που λέει στο έργο του «Ο πεθαμένος και η Ανάσταση»: «Aγωνίζομαι να συμπεριλάβω λεπτομέρειες που σημείωσα, γιατί μόνο έτσι καταλαβαίνω ότι μπορεί να λάβει κάποια ενότητα η κομματιασμένη από τις καθημερινές αντιφάσεις ύπαρξη». Ο Νίκος - Γαβριήλ Πεντζίκης ήταν βαθύτατα θρησκευόμενος και έπλαθε περίεργα τη γλώσσα είναι γνωστός για τα ευφυολογήματά του όταν έλεγε για παράδειγμα ότι είναι «παις ζωγράφος» αντί για πεζογράφος ή ότι το ούζο σημαίνει «ου ζω». Οπαδός της συνειρμικής γραφής και του εσωτερικού μονολόγου, με θρησκευτικότητα και πίστη, ο Πεντζίκης είναι πεζογράφος με μυθική συνείδηση, δηλαδή με συνείδηση ποιητή. Τα ίδια και ο Παπαδιαμάντης, είναι ποιητής, αποκαλύπτεται όπως λέει κι ο συγγραφέας Γιώργος Φραντζολάς…\nΗ ζωή και για τους δύο συγγραφείς είναι συχνά μια σπουδή θανάτου, μέσα από μωσαϊκά φθοράς και διόλου θρησκευόμενους συχνά χαρακτήρες ή ψευτοπιστούς. Το βαθύτερο νόημα της ύπαρξης κατοικεί όμως στη ρίζα της αγάπης και στο εμείς. Η πορεία προς το θάνατο γίνεται αναγέννηση και ζωοδότηση μιας λυτρωτικής ουσίας. Αυτό διαπιστώνει μεταξύ άλλων και ο φιλόλογος και ιστορικός Δημήτρης Βλάχος που έγραψε το σημαντικό εισαγωγικό κείμενο της έκδοσης με τίτλο «Σε αναζήτηση της αυθεντικής ύπαρξης».\nΚάποια από τα σχέδια που κοσμούν το βιβλίο είναι του ιατρού και ζωγράφου Γιάννη Μενεσίδη που γνώρισε και μαθήτευσε κοντά στον Νίκο Γαβριήλ Πεντζίκη, ο οποίος ήταν και ζωγράφος άλλωστε γνωστός και για τη μέθοδο της ψηφαρίθμησης. Τα έργα του έχουν θέματα εκκλησίες ή μοναστήρια και τον περιβάλλοντα χώρο τους κάτι που ταιριάζει στη φύση και τις θρησκευτικές αναφορές και του Παπαδιαμάντη και του Πεντζίκη. Η επιμέλεια της έκδοσης να σημειώσουμε ότι έγινε από τον Βασίλη Αιβαλιώτη και τη Σοφία Διαμαντίδου, άοκνα μέλη του ΔΣ του ΠΑ.ΚΕ.ΘΡΑ.\nΤέλος, ο άνθρωπος που μας γνώρισε τον Γιώργο Φραντζολά και με τη φωνή του μας κοινώνησε την τέχνη της τραγουδοποιίας του, είναι ο Θανάσης Γκαϊφύλλιας. Ο κ. Γκαϊφύλλιας, ο οποίος με καλλιτεχνικά διεισδυτική και προφητική ματιά έδειξε εμπιστοσύνη στο ταλέντο του Γ. Φραντζολά, θα μας τραγουδήσει απόψε μουσικές και στίχους του συγγραφέα και καλλιτέχνη, μαζί με τη σύζυγό του Λία Τζιαμπάζη και τον γιο του Κώστα.»\nΣτέλιος Σκιάς, Πρόεδρος ΠΑ.ΚΕ.ΘΡΑ «Ο συγγραφέας αποδεικνύει τη χαροποιό, ευφρόσυνη και ωφέλιμη για την ψυχή του αναγνώστη εντρύφηση με το έργο των Παπαδιαμάντη και Πεντζίκη»\nΣύντομη αναφορά στο Πολιτιστικό Αναπτυξιακό Κέντρο Θράκης\nΟ κ. Σκιάς ξεκίνησε την ομιλία του, με μια σύντομη αναφορά στο φορέα έκδοσης του βιβλίου, το Πολιτιστικό Αναπτυξιακό Κέντρο Θράκης (ΠΑ.ΚΕ.ΘΡΑ), αναφέροντας: «Για όσους παραβρισκόμενους σήμερα εδώ δεν μας γνωρίζουν ας αναφέρουμε ότι το ΠΑ.ΚΕ.ΘΡΑ είναι «επί της ουσίας» ένας μικρός πολιτιστικός φορέας που ανήκει στις αποκαλούμενες ΜΚΟ με νομική μορφή αστικής μη κερδοσκοπικής εταιρείας. Ιδρύθηκε δε το 1992 με έδρα την Ξάνθη και έχει παράξει σημαντικό, πιστεύω, εκδοτικό, περιβαλλοντικό, εκπαιδευτικό, κοινωνικό και άλλο έργο στην πορεία των 19 μέχρι σήμερα χρόνων λειτουργίας του, που καταγράφεται αναλυτικά στους κοινοποιημένους ετήσιους απολογισμούς δράσης των ΔΣ του Ιδρύματός μας ανελλιπώς. Είναι αντιληπτό ότι δεν μπορεί να δαπανηθεί χρόνος για να παρουσιασθεί εδώ σήμερα το έργο αυτό. Προφανώς όμως και ευχαρίστως, όπως πάντοτε, θα παράσχουμε, κατ’ ιδίαν, την απαιτούμενη σχετική πληροφόρηση σε κάθε πιθανώς ενδιαφερόμενο.\nΌμως, είναι αναγκαίο ίσως, με την ευκαιρία της αποψινής εκδήλωσης – παρουσίασης, να σημειωθεί ότι λόγω συγκυρίας προσώπων και καταστάσεων το μείζον τμήμα του έργου μας εκφράζεται άμεσα ή και έμμεσα από την επιλεκτική έκδοση 58+1 μικρών και μεγάλων βιβλίων. Βεβαίως να μνημονεύσουμε εμφατικά με δικαιωματική υπερηφάνεια νομίζω και την έκδοση των ήδη 6 κυκλοφορούντων τευχών του επιστημονικού μας περιοδικού του «Περί Θράκης» τιτλοφορούμενου.\nΤο ΠΑ.ΚΕ.ΘΡΑ, ο Γιώργος Φραντζολάς και ο Θανάσης Γκαϊφύλλιας\nΣτο συνολικό εκδοτικό έργο του ΠΑ.ΚΕ.ΘΡΑ περιλαμβάνονται και 7 μέχρι σήμερα μουσικές παραγωγές με διαφορετικό η κάθε μια θεματικό περιεχόμενο και ύφος. Ας σημειωθεί εδώ ότι συνέβη έτσι ώστε η πρώτη και ιδιαίτερα επιτυχής από κάθε άποψη μουσική μας παραγωγή το 1993, στο ξεκίνημα της λειτουργίας του ΠΑ.ΚΕ.ΘΡΑ, με τίτλο «Νύχτα από Σεντέφι» να αποτελεί και την πρώτη είσοδο του Γ. Φραντζολά στη Δισκογραφία. Στον δίσκο αυτό εμπεριέχονται και δύο εξαιρετικά τραγούδια με τη φωνή του γνωστού στο πανελλήνιο και καταξιωμένου ερμηνευτή Θανάση Γκαϊφύλλια που είναι και ένας πολυτάλαντος άνθρωπος και ποιοτικός εκφραστής του σημερινού πολιτισμού της Κομοτηνής και ευρύτερα. Αυτή λοιπόν, η πρώτη τρυφερή συνάντησή μας με το Γιώργο Φραντζολά μέσα απ’ τα ιδιαίτερα τραγούδια ήταν και η αρχή μιας ενδυναμούμενης καθοδόν φιλίας και μιας συνεργασίας που σήμερα εδώ γευόμαστε το δεύτερο καρπό της. Τούτη τη φορά είναι το πρώτο του βιβλίο. Πάλι όμως η μουσική, εδώ εκείνη της γλώσσας γραφής δύο καταξιωμένων μαστόρων της, ήταν το κινούν αίτιο σημαντικού μέρους της περιεχόμενης στο βιβλίο εργασίας του. Σπεύδω τέλος να αναφέρω, κλείνοντας την εισαγωγή μου στο ΠΑ.ΚΕ.ΘΡΑ, ότι το παρουσιαζόμενο εδώ βιβλίο του Γ. Φραντζολά, όπως σημειώνεται και στον πρόλογό μας, ανήκει στις ελάχιστες εκείνες από τις 59 εκδόσεις του ΠΑΚΕΘΡΑ, όπως και τα βιβλία των Γ. Τσιγάρα, Δ. Μαυρίδη και Ν. Κόκκα, που το έργο των συγγραφέων τους κατατάσσεται στο χώρο της τέχνης/ λόγου/ ιδεών. Όλα τα υπόλοιπα βιβλία μας έχουν καταγραφικό – τεκμηριωτικό χαρακτήρα και περιεχόμενο.\n«Η έκδοση ένα μικρό, ευλαβικό κεράκι ευγνωμοσύνης πολλής στη μνήμη του κυρ- Αλέξανδρου αλλά και του κυρ – Νίκου»\nΟ κ. Σκιάς μετέφερε τη χαρά και συγκίνησή του για τη συμμετοχή του στην παρουσίαση του βιβλίου «Το καμίνι που δροσίζει» και υπότιτλο «Προσεγγίσεις στον Παπαδιαμάντη και στον Πεντζίκη του Γιώργου Φραντζολά διευκρινίζοντας ότι η ιδιαιτερότητα της προσωπικής του εμπλοκής με το βιβλίο «οφείλεται και αναφέρεται κατεξοχήν στο πρόσωπο του Παπαδιαμάντη» και δίνοντας τη σχέση του με το Παπαδιαμάντη είπε ότι «οι μέσες σπουδές μου στη Χαλκίδα έγιναν στο ίδιο με τον μεγάλο Σκιαθίτη συγγραφέα σχολείο (για μια χρονιά από κείνον) που φέρει εξ αυτού του λόγου το όνομά του. Έκτοτε, τύχη αγαθή, υπήρξε σταδιακά αυξανόμενη εντρύφηση και συναναστροφή μου με το έργο του και την περιρρέουσα ατμόσφαιρά του, κυρίως ως αποτέλεσμα σχέσεων μαθητείας και φιλίας με γνωστούς, μέσω δημοσιευμένων εργασιών τους, μελετητές του Παπαδιαμαντικού έργου. Τους εκ Χαλκίδος και Ευβοίας ορμώμενους Παν. Μαστροδημήτρη, Ν. Τριανταφυλλόπουλο, Άγγελο Μαντά, Ανέστη Κεσελόπουλο και Ιωσήφ Ροηλίδη. Όντας στην Ξάνθη η σχέση μου με τον Παπαδιαμάντη διευρύνθηκε μέσω του Γιώργου Φραντζολά ως τερπόμενος ακροατής και συζητητής της σχετικής αισθαντικής δουλειάς του που εμπεριέχεται, εν πολλοίς στο παρουσιαζόμενο σήμερα βιβλίο μας. Στην Ξάνθη, επίσης, πρωτοσυναντήθηκα ουσιαστικά και συγκινήθηκα ιδιαίτερα με το έργο του Ν.Γ. Πεντζίκη, κυρίως μέσω του φίλου και εκλεκτού γιατρού και ζωγράφου Γιάννη Μενεσίδη που υπήρξε, ως γνωστόν μαθητής του. Τα προαναφερθέντα δεδομένα, αλλά όχι μόνο οδήγησαν την οικογένειά μου στην μετά χαράς μεγάλη συνεισφορά της για την υλοποίηση της έκδοσης του βιβλίου του αγαπητού Γιώργου μετά από σχετική πρόταση και ευγενή αποδοχή της από το ΔΣ του ΠΑΚΕΘΡΑ, όταν ετέθη το ζήτημα της έκδοσης. Ας θεωρηθεί δε αυτή μας η πράξη, ως ένα μικρό, ευλαβικό κεράκι ευγνωμοσύνης πολλής στη μνήμη του κυρ Αλέξανδρου αλλά και του κυρ-Νίκου που τους συνδέει, όπως είναι γνωστό, μια εκλεκτική, πνευματική συγγένεια. Ευγνωμοσύνης για την γνήσια, αειθαλή και αέναη χαρά, παρηγορητική θαλπωρή και αγωγή της ψυχής που παρέχει, πιστεύω, το πολυεπίπεδο και πολυσήμαντο έργο τους στον καθένα από μας που προστρέχει σ’ αυτό, με ειλικρινή διάθεση προσωπικής εμπλοκής κατά την ιδίαν αυτού χρείαν αλλά και προσωπική δυνατότητα πρόσληψης των φανερών και κεκρυμμένων εντός των γραπτών τους ψυχωφελών ευεργετημάτων.\nΣήμερα που όλοι μιλούμε αλλά πολλοί βιώνουν δραματικά την περιρρέουσα κρίση ας θυμηθούμε την επίκαιρη πιστεύω, προτροπή του Οδυσσέα Ελύτη: «Όπου και να σας βρίσκει το κακό, αδελφοί όπου και να θολώνει ο νους σας, μνημονεύετε Διονύσιο Σολωμό και μνημονεύετε Αλέξανδρο Παπαδιαμάντη». Και θα πρόσθετα ότι στους σημερινούς χαλεπούς καιρού, ας μνημονεύουμε και ας κοινωνούμε το έργο όλων των αληθινά μεγάλων που γέννησε αυτός ο τόπος, ο τόπος μας.\n«Οι συγγραφείς της έκδοσης ασχολούνται αγαπητικά αλλά και συγκρουσιακά με τα φυσικά πράγματα και την αλληλεπίδρασή τους με την ανθρώπινη ύπαρξη»\nΚαι τώρα ας έρθουμε να ψηλαφίσουμε το σώμα και το περιεχόμενο του προκείμενου και παρουσιαζόμενου εδώ βιβλίου. Ίσως είναι περιττό να προτάξω το γνωστό σε όλους ότι δηλαδή η κριτική θεώρηση και παρουσίαση των επί μέρους ανθρώπινων δημιουργημάτων και στην περίπτωσή μας λογοτεχνημάτων αποτελεί ένα γενικότερα χρήσιμο αντικείμενο ενασχόλησης, επαγγελματικής ή μη, των κατά περίπτωση ειδικών που διαθέτουν τα εφόδια των σχετιζόμενων σπουδών και της μεγαλύτερης ή μικρότερης προσωπικής εμπειρίας και ικανότητας. Είναι προφανές ότι εγώ δεν ανήκω στο χώρο των κατά τεκμήριο ειδικών για μια έγκυρη και συστηματική κριτική θεώρηση του βιβλίου αυτού. Τα δικά μου σχετιζόμενα δεδομένα και εργαλειακά εφόδια, που αισθάνθηκα ότι με βοήθησαν στην όποια κατανόηση του περιεχομένου του βιβλίου, πέρα από ό,τι ήδη προαναφέραμε, προέρχονται ίσως από την κάποια αγαπητική εντρύφησή μου στο έργο ορισμένων καταξιωμένων εκπροσώπων της διαχρονικής ελληνικής γραμματείας και κυρίως εκείνων του ορθόδοξου χριστιανικού βιώματος, αφενός αυτό. Και αφετέρου προέρχονται από συμπεράσματα της μακρόχρονης σπουδής και επαγγελματικής επιστημονικής και διδακτικής μου εμπλοκής και εμπειρίας που αναφέρονται στο φυσικό και ειδικότερα το γεωπεριβάλλον (ως δομή, ως λειτουργία και ως ομορφιά) και στην αλληλεπίδρασή του με το ανθρωπογενές, το δομημένο περιβάλλον και γενικότερα με την ανθρώπινη συμπεριφορά και δράση πάνω στη λειτουργία του γήινου οικοσυστήματος. Σπεύδω δε εδώ να αναφέρω ότι είναι γνωστό ότι οι δύο αυτοί μεγάλοι της ελληνικής λογοτεχνίας που ψηλαφούνται και αποκρυπτογραφούνται, το κατά δύναμιν, από το συγγραφέα Γ. Φρ. αλλά και το εμπεριεχόμενο στο βιβλίο συγγραφέα του προλογικού κειμένου Δημ. Βλάχο, ασχολούνται συστηματικά, αγαπητικά αλλά και συγκρουσιακά, με την περιγραφή της λειτουργίας της φύσης, με τα φυσικά πράγματα του κόσμου τούτου και την αλληλεπίδρασή τους με την ανθρώπινη ύπαρξη και συμπεριφορά. Με αυτά, επομένως τα δεδομένα μπήκα στην περιπέτεια της ανάγνωσης και κατανόησης του παρουσιαζόμενου εδώ βιβλίου. Θραύσματα δε και ψήγματα της αποκτηθείσας άποψης και των αποτελεσμάτων τής όλης συγκινησιακής εμπειρίας της πρώτης ανάγνωσης μεταφέρω εδώ. Ίσως τα συμπεράσματα της δικής σας, του καθενός, προσωπικής ανάγνωσης, συσχετισθούν με κάποια από αυτά. Θα ήταν νομίζω εξαιρετικά ενδιαφέρον και χαροποιό να υπάρξει μελλοντικά η δυνατότητα διαλόγου μεταξύ αναγνωστών του βιβλίου αυτού. Θα ήταν νομίζω μια ιδιαίτερα χρήσιμη και ευτυχής για τους συμμετέχοντες πνευματική διαδικασία διασταύρωσης απόψεων και προβληματισμού. Ας ξεκινήσουμε όμως από ορισμένα αντικειμενικά δεδομένα.\nΤα χαρακτηριστικά της έκδοσης\nΤίτλος: Το καμίνι που δροσίζει, υπότιτλος εξωφύλλου: Προσεγγίσεις στον Παπαδιαμάντη και στον Πεντζίκη. Ο υπότιτλος διαφοροποιείται εσωτερικά και γίνεται πιο διαφωτιστικός της προέλευσης και της στόχευσης του υλικού. Διαβάζω: Δοκίμια και διαλέξεις για τη μουσική της γλώσσας και τους μυστικούς ρυθμούς του Παπαδιαμάντη και του Πεντζίκη.\nΘεωρώ, καταρχήν, ότι το βιβλίο ως σώμα, ως υλικό αντικείμενο είναι εξωτερικά φροντισμένο και η παρουσία των έγχρωμων εξωτερικά και ασπρόμαυρων εσωτερικά κοσμημάτων από μικρογραφίες κεραμικών του Μ. Γιαννακόπουλου και αναπαραστάσεις οστράκων από τον Γιάννη Μενεσίδη αντίστοιχα συν ένα πίνακα σε μαυρόασπρη εκδοχή του τελευταίου, προδίδουν την ευαισθησία και καλαισθησία του συγγραφέα και των επιμελητών του και του προσδίδουν ιδιαίτερη χάρη και τρυφερότητα.\nΤο όλο περιεχόμενο κατανέμεται κατηγοριοποιημένο σε 229 αριθμημένες σελίδες διαστάσεων 20Χ14. Τα κείμενα είναι γραμμένα στο πολυτονικό σύστημα που κι αυτό συμπράττει πιστεύω και στο όλο ιδιαίτερο εμφανισιακά αλλά και ουσιαστικά αισθητικό αποτέλεσμα. Είναι σημαντικά κατατοπιστική, χρήσιμη και ωφέλιμη πιστεύω η περιλαμβανόμενη, σχετική με τα επιμέρους περιεχόμενα κείμενα, βιβλιογραφία. Αποδεικνύει δε, και αυτή, τον σωρευτικά μακρόχρονο κόπο και την ποσοτική και ποιοτική εμβέλεια της έρευνας που προηγήθηκε της καθαυτό συγγραφής των κειμένων. Εμπεριέχονται επίσης πρόλογος του ΠΑ.ΚΕ.ΘΡΑ και κατατοπιστική για τα περιεχόμενα εισαγωγή του συγγραφέα με παρεμβαλλόμενες ευχαριστίες σε πρόσωπα που σχετίζονται με το βιβλίο αλλά και την όλη του πορεία ως καλλιτέχνη και δημιουργού.\nΤο κύριο σώμα απαρτίζεται από έξι βασικά κείμενα του συγγραφέα και από ένα, το αντί προλόγου, φιλοσοφικό δεκαεξασέλιδο κείμενο του Δημ. Βλάχου με τίτλο «Σε αναζήτηση της αυθεντικής ύπαρξης». Το κείμενο αυτό του Βλάχου θίγει καίρια ζητήματα αυτοσυνειδησίας με αφορμή το ιδεολογικό και αισθητικό στίγμα των έργων του συγγραφέα Γ. Φρ. και κυρίως το ορθόδοξο προσανατολισμό των Παπαδιαμάντη και Πεντζίκη. Πραγματεύεται δε επιγραμματικά αλλά επί της ουσίας το τι σημαίνει αυθεντική ύπαρξη μέσα στον ορίζοντα κατανόησης του ορθόδοξου βιώματος γι’ αυτούς τους δύο, θέτοντας τα δικά του ερωτήματα και καταθέτοντας τη δική του ανάγνωση και ερμηνεία από την θέση της φιλοσοφίας του υπαρξισμού. Ιδιαίτερα διδακτικό το περιστατικό σε χωριό της Καστοριάς στη διάρκεια του εμφύλιου. Ο Φραντζολάς αφιερώνει κάποια από τα έξι κείμενά του σε πρόσωπα αγαπημένα. Στο τελευταίο, το μοναδικό για τον Πεντζίκη, αναφέρει και την αιτία: για τους περιπάτους πλάι στη θάλασσα… Το καθένα από τα έξι συνολικά κείμενα με τα δικά του χαρακτηριστικά: μέγεθος, περιεχόμενο, ύφος, ήθος, πυκνότητα γραφής και βαθμός δυσκολίας κατανόησης, η εμπεριεχόμενη αναλογική σχέση απόψεων του συγγραφέα και σχετικής προσκομιζόμενης βιβλιογραφικής πληροφορίας από την ελληνική, αλλοδαπή και την ορθόδοξη γραμματεία που διαπλέκονται αρμονικά και υπηρετούν τον κάθε φορά στόχο του συγγραφέα.\n«Κατάθεση ψυχής, βιωμάτων επώδυνων, χαροποιών και ελπιδοφόρων»\nΤα εμφανή για μένα γενικότερα χαρακτηριστικά όλων των κειμένων μπορούν πιστεύω να εκφραστούν συγκεντρωτικά και συνοπτικά ως:\nΚατάθεση ψυχής, βιωμάτων επώδυνων, χαροποιών και ελπιδοφόρων. Κατάθεση όμως και γνώσεων πολλών που προέκυψαν βαθμιαία και αλιεύτηκαν μετά κόπου και μόχθου πολλού από τη μακρόχρονη σπουδή και επιστημονική έρευνα στα κείμενα καταξιωμένων συγγραφέων, επιστημόνων και διανοητών του παγκόσμιου και ελληνικού κυρίως πνευματικού στερεώματος. Εμφανής επίσης μέσα από τα κείμενα, η διδακτική ικανότητα του συγγραφέα του βιβλίου και η μαστοριά στην τέχνη του γραψίματος, προϊόν της μακρόχρονης επαγγελματικής του δράσης ως δασκάλου και της εγγενούς θα έλεγα έμφυτης αγάπης για το υποκείμενο της διδασκαλίας δηλαδή το μαθητή – αναγνώστη εδώ. Το ίδιο κατ’ αναλογία ισχύει και για το κείμενο του Δ. Βλάχου που προαναφέρθηκε. Εμφανής επίσης, το κατ’ εμέ, η ανάγκη να μοιραστούν πράγματα που αγαπούν, πράγματα που τους συγκινούν ως ομορφιά και ως ήθος ψυχής αλλά και πράγματα που θεωρούν μείζονα για τη νοηματοδότηση του βίου αλλά ίσως και πέραν αυτού.\nΗ αποτελεσματικότητα εξάλλου του Γ. Φρ. να μιλήσει καίρια για τη μουσικότητα της γλώσσας των αγαπημένων και ευγνωμονουμένων των συγγραφέων αλλά και γενικότερα, είναι συνυφασμένη προφανώς και με τη μακρόχρονη λειτουργία του ως μουσικού και τραγουδοποιού. Όμως η κύρια αγωνία και το κυρίως ζητούμενο για τον Γ. Φρ. είναι να αποδείξει τη χαροποιό, ευφρόσυνη αλλά και ωφέλιμη για την ψυχή του αναγνώστη εντρύφηση με το έργο των δύο πνευματικά συγγενών, μεγάλων, του Παπαδιαμάντη και του Πεντζίκη. Και ανάβει προβολείς, χρησιμοποιεί μεγεθυντικούς φακούς ή μικροσκόπια χρησιμοποιεί πολλά δάχτυλα για να δείχνουν προς το φεγγάρι… Θέλει να τον σπρώξει, να τον δελεάσει να καταβάλει τον αναγκαίο κόπο να αφουγκραστεί με καθαρή καρδιά τους μυστικούς ρυθμούς και τα νοήματα που ξεπηδούν από την ανάγνωση των κειμένων τους με την ιδιάζουσα ποιητική, τρυφερή και ευφρόσυνη γλώσσα τους. Και τον προϊδεάζει μέσα από επιλεγμένα παρένθετα κείμενά τους ότι θα αποζημιωθεί για τον κόπο του αυτό νοιώθοντας γλυκείς χυμούς να ξεπηδούν μέσα του και να γλυκαίνουν την πικρή του καρδιά και να αναπαύουν τον κουρασμένο του νου ως το οδυνηρό αλλά αναπόφευκτο αποτέλεσμα της μετά των ομοίων ακοινώνητης συνοδοιπορίας του στη γεμάτη βάσανα και καημούς ζωή του κόσμου τούτου.\n«Χωρίς καταβολή κόπου, μεγάλοι θησαυροί θα μείνουν για τους νέους πάντα κλειστοί»\nΑγαπητοί φίλοι, κυρίες και κύριοι, θεωρώ ότι κατανοείτε πλέον ως αυτονόητη την θερμή προτροπή μου να μπείτε και σεις στην περιπέτεια της δικής σας ανάγνωσης ετούτου του βιβλίου. Προτρέχω να πω ότι θα νοιώσετε σίγουρα τέρψη πολλή, ίσως όμως και να προβληματισθείτε πολύ για τη δική σας μέχρι τώρα ζωή και να θέλετε κάτι ν’ αλλάξετε σ’ αυτήν. Επιτρέψτε μου και μια αναφορά στους δασκάλους για τους νέους ανθρώπους, να κάνουμε ό,τι μπορούμε καλύτερο και πειστικότερο για να τους εξηγήσουμε ότι χωρίς την καταβολή αυτού του κόπου, μεγάλοι θησαυροί θα τους μείνουν για πάντα κλειστοί και θα τους ενθαρρύνουμε ή και θα τους επιβάλλουμε να κάμουν αυτή την προσπάθεια. Αυτό σημαίνει παιδεύω, παιδεία. Θερμές ευχαριστίες δικές μου και του ΠΑΚΕΘΡΑ σ’ όλους τους συντελεστές της έκδοσης αυτής στο μέτρο που αναλογούν στον καθένα.»\nΣτη συνέχεια παραθέτουμε απομαγνητοφωνημένα αποσπάσματα από τη διάλεξη του συγγραφέα:\n(την απομαγνητοφώνηση έκανε η δημοσιογράφος του Παρατηρητή της Θράκης)\nΓιώργος Φραντζολάς, Συγγραφέας-Μουσικός «Ο Παπαδιαμάντης ήταν καλός μουσικός»\n«Το θέμα μας είναι η μουσική και η ποίηση στον Παπαδιαμάντη, ένα από τα μεγάλα θέματα του βιβλίου. Ξεκινώ ως εξής: Κάποτε ένας φίλος μου, ήμασταν φοιτητές που ήξερε καλά βυζαντινή μουσική, μου είπε ότι ο Παπαδιαμάντης ξεκινά περίεργα, σαν ταξίμι. Τότε δεν τα ήξερα αυτά καλά, όταν προχώρησα και διάβασα Παπαδιαμάντη πραγματικά εντόπισα ότι πολλά διηγήματά του ξεκινάνε με κάτι άσχετο, μια περιγραφή. Στη συνέχεια αυτό μου έδωσε την αφορμή να αρχίζω να εντοπίζω, χρησιμοποιώντας την Φυσική από την οποία με βοήθησε πολύ η θεωρία του Χάους με την φράκταλ γεωμετρία της, με την ασυμμετρία και τη συμμετρία που δημιουργούν αρμονία. Γιατί η αρμονία δεν προέρχεται μόνο από συμμετρίες αλλά και ασυμμετρίες. Μέσα στα βιβλία έβλεπα γνώμες ποιητών, στίχους τους και αντελήφθηκα ότι οι ποιητές εντόπισαν κάτι που η φυσική το ανακάλυψε εκ των υστέρων. Μέσα σε αυτό το πνεύμα άρχισα να μελετώ τα φιλολογικά κείμενα και έτσι βρήκα κάποιες αντιστοιχίες.\nΈνα τέτοιο ταξίμι από το διήγημα «Γλυκοφιλούσα» και το πώς διασώθηκαν δύο γίδες πάνω σε ένα βράχο. Ο Παπαδιαμάντης ξεκινά ως εξής:\n«Εκεί απλούται ατελείωτον το πέλαγος\nανά την αχανή έκτασιν\nαπό ακτής έως ακτής\nκαι από κόλπου έως κόλπου\nκαι χαμηλώνει ο ουρανός\nεις την μίαν άκραν την απωτέραν,\nδιά να περιπτυχθεί εγγύτερον\nτην εσχατιάν των θαλασσών,\nο σάπφειρος φιλών τον σμάραγδον,\nτο βαθύχλωρον αντασπαζόμενον το γλαυκόν.\nΦυσά ο Καικίας κατερχόμενος από τα βουνά της Θράκης και ο Βορράς παγερός αποσπάται μυριοπτέρυγος από τον νεφελοσκεπή και χιονοστέφανον Άθω και ο Αργέστης ριγηλός\nκαταβαίνει από τον γεραρόν Όλυμπον\nφρίσσει το κύμα εις την επαφήν της ψυχράς πνοής,\nφρικιά ο πορφυρούς πόντος από την κραταιάν αύραν,\nρυτιδούται η θάλασσα από την αλλεπάλληλον ραγδαίαν ριπήν,\nαγριαίνει το πέλαγος,\nωρύεται μανιωδώς η καταιγίς,\nρήγνυται το κύμα εις τους σκληρούς αιχμηρούς βράχους.\nΣυννεφούται ο ουρανός από τας μαύρας κάπας των θυελλών τας σωρευομένας επάνω του, φαεινός στύλος προκύπτει εν ακαρεί εν μέσω αχανούς κυκεώνος μελανών στροβίλων».\nΌπως τα παραδοσιακά τραγούδια ξεκινούν πολλές φορές με ένα βιολί, με ένα κλαρίνο, έξω από το ρυθμό και μετά αρχίζει να μπαίνει η μελωδία, κάτι τέτοιο κάνει και ο Παπαδιαμάντης, γιατί ήταν καλός μουσικός. Δεν ξέρουμε αν διάβαζε βυζαντινή παρτιτούρα, ωστόσο πιθανά να ήξερε. Ξέρουμε ότι ήξερε να αποστηθίζει πάρα πολύ καλά τις μελωδίες και να βγάζει ολόκληρες αγρυπνίες. Δεύτερον έχει ένα οξύ κριτήριο και κάνει κάποιες ρυθμολογικές παρατηρήσεις πολύ ενδιαφέρουσες. Σε ένα διήγημά του λέει: «εις όλον αυτό το διάστημα ήτο εύθυμος και δεν έπαυσεν να τραγουδή, “γιαλό –γιαλό ψαράκια κυνηγώ κυνήγα τα και εσύ αγάπη μου χρυσή”. Το δίστιχον αυτόν το χοροϊαμβικόν ή χολιαμβικόν όπως και τόσα άλλα, λόγου χάριν “πάπια του γιαλού μην αγαπάς αλλού και άστρο της αυγής πώς άργησες να βγεις” ίσως συμπληρώνουν τον ρυθμόν όπως και ποικίλλουν τη μονοτονίαν κατόπιν της περιττής συλλαβής του πολιτικού στίχου», εννοεί τον δεκαπεντασύλλαβο, μετά τον οποίον έρχονται ως επωδός. «Πλην τι λέω; Μήπως όλα τα λυρικά μέτρα δεν πρέπει να είναι ελεύθερα κατά συνθήκη υπηρετούντα το μέλος», δηλαδή τη μελωδία, «όπως συμβαίνει εις την αρχαίαν χορικήν ωδήν και εις την ψαλμωδίαν της εκκλησίας με τας στροφάς, αντιστροφάς, ύμνους και τροπάρια;» Είναι εξαιρετικά λεπτές οι παρατηρήσεις του δεν μπορεί να τις κάνει ο καθένας.\n«Μάνα του ρυθμού η επανάληψη»\nΝα ξεκινήσουμε από το μηδέν. Πώς δημιουργείται ο ρυθμός; Ο ρυθμός δημιουργείται από την επανάληψη. Η μάνα του ρυθμού είναι η επανάληψη. Και αυτό πρέπει να το ξέρουν οι φιλόλογοι, γιατί μιλούν πολλές φορές για αυτή σαν να είναι ένα πράγμα για πέταμα. Είναι όμως πολύ σημαντικό. Μέσα σε ένα κείμενο επαναλαμβάνονται λέξεις, φράσεις, τονισμός, όμοια στίξη, το ασύνδετο σχήμα, κλιμάκωση, εντάσεις και υφέσεις. Η κλιμάκωση και η αποκλιμάκωση, εντάσεις και υφέσεις. Στο κείμενο που διάβασα δημιουργήθηκε μια κλιμάκωση έντασης, «ωρύεται, αγριαίνει» και μετά πέφτει. Αυτή η κλιμάκωση και η αποκλιμάκωση είναι μια μορφή ρυθμική. Όμως ακόμη πιο πετυχημένος και κρυμμένος είναι ο ρυθμός ως επανάληψη ομοίων σχημάτων, ιδίως στα έργα του Κλέε*1 γιατί μη ξεχνάμε ότι ο Κλέε ήταν και μουσικός. Το ρυθμικό στοιχείο το δημιουργούν τα όμοια σχήματα και αυτή η απρόσμενη αλληλοδιαδοχή όμοιων σχημάτων σε όχι σταθερές θέσεις μας δημιουργούν αυτή την εκπληκτική ασυμμετρία που δημιουργεί την αρμονία στο μουσικό περιβάλλον\nΝα δούμε τώρα τι μπορεί να γίνει στη λογοτεχνία με τα παρόμοια πράγματα. Οι αρχαίοι Έλληνες ρήτορες, ειδικά ο Γοργίας, όλα αυτά τα είχαν ανακαλύψει, και να μην αναφερθώ στον Όμηρο του οποίου η «Ιλιάδα», όπως μας έλεγε πρόσφατα καθηγητής, κατά τα 2/3 είναι λόγοι. Είχαν ήδη από τον 5ο αιώνα ανακαλύψει τα μυστικά του λόγου. «Εωράκατε, ακηκόατε, επεπόνθατε, έχετε, κρίνετε». Έτσι τελειώνει ο λόγος του Λυσία. Εδώ επαναλαμβάνονται όμοιες καταλήξεις και τόνοι σε σταθερά σημεία. Αντίστοιχα γεγονότα έχουμε στους λόγους του Χρυσόστομου και σε άλλες ευχές όπως «Εβαπτίσθης, εφωτίσθης, εμυρώθης, ηγιάσθης, απελούσθης» είναι το ίδιο ρητορικό σχήμα που δημιουργεί ρυθμό. Ο Βιζυηνός το γνωρίζει αυτό πολύ καλά μέσα του και το δουλεύει. Λέει στο «Αμάρτημα της μητρός μου». «Πριν κατορθώσω να επιστρέψω το ξένον κοράσιον ηυξήθη, ανετράφη, επροικίσθη και υπανδρεύθη». Αντίστοιχα κάνει και ο Παπαδιαμάντης στο «Όνειρο στο Κύμα». «Επλύθην, ελούσθην, εκολύμβησα επ’ ολίγα λεπτά της ώρας. Ησθανόμην γλύκαν, μαγείαν άφατον, εφανταζόμην τον εαυτόν μου ως να ήμην εν με το κύμα, ως να μετείχον της φύσεως αυτού, της υγράς και αλμυράς και δροσώδους». Αυτό το τριπλό σχήμα θα το δούμε και στη συνέχεια, είναι ένα κατ’ εξοχήν σχήμα που δημιουργούν ρυθμική αγωγή μέσα στο κείμενο. Για παράδειγμα ο Παπαδιαμάντης αναφέρει για την Μοσχούλα «Ήτον απόλαυσις, όνειρον, θαύμα» δημιουργώντας μια κλιμάκωση από τα γήινα προς τα ουράνια. Απόλαυσις, το επόμενο βήμα το όνειρο και το επόμενο το θαύμα. Το ίδιο και όταν τελειώνει «νηρηίς, νύμφη, σειρήν», οπότε με το Νηρηίς πάμε στη θάλασσα, με το Νύμφη στις Νύμφες της γης και οι Σειρήνες, επειδή έχουν φτερά, μας οδηγούν στα ουράνια. Ένα άλλο στοιχείο σε αυτήν την παράγραφο που δημιουργείται ρυθμική αγωγή είναι τα ρήματα, «έβλεπα, διέβλεπα, εμάζευα» που αντιστοιχούν σε έβλεπα απόλαυση, διέβλεπα όνειρο, εμάζευα θαύμα. Αν με ρωτήσετε αν το είχε κατά νου να το κάνει έτσι δεν θα μπορούσα να σας πω. Πιθανόν όχι, αλλά, πολλές φορές, το γνωρίζουν οι καλλιτέχνες και μπορούν να το διαβεβαιώσουν, ότι μια διαίσθηση τους καθοδηγεί να το εκφράσουν, σβήνοντας και γράφοντας με τον καλύτερο τρόπο.\n«Ρυθμός και με το ασύνδετο σχήμα»\nΠαρόμοιος ρυθμός όπως είπαμε δημιουργείται με το ασύνδετο σχήμα, τις ισομετρίες και τις ομοτονίες και τις ομοηχίες και είπα ότι είναι αρχαία σχήματα ρητορικής που στη συνέχεια τα αποδέχτηκαν και τα συνέχισαν και κατά τη διάρκεια του Βυζαντίου. Πάρα πολλές φράσεις του Παπαδιαμάντη, αν εστιάσουμε από κοντά, βλέπουμε ότι έχουν ρυθμική αγωγή από μόνες τους. Ο Παπαδιαμάντης αυτά τα σχήματα ρητορικής τα βάζει υπογείως να μην φαίνονται..\n«Το σχήμα του κύκλου»\nΈνα εκπληκτικό σχήμα που δημιουργεί ρυθμό είναι ο κύκλος. Στο «Όνειρο στο Κύμα» υπάρχουν κάποιες ενορχηστρώσεις, μπαίνει ένα όργανο, ακολουθεί ένα δεύτερο, ένα τρίτο, ένα τέταρτο, ένα πέμπτο, πέφτουν τα φώτα, γεμίζει η αυλαία με όλα τα πρόσωπα. Στο τέλος αποσύρονται ένα -ένα τα φώτα, οι μουσικοί, μένει ένας στο τέλος και εξαφανίζεται και χάνεται σαν μια τελευταία νότα που μας συνοδεύει, καθώς την ακολουθούμε προς το άπειρο. Αυτό το σχήμα χρησιμοποιεί ο Παπαδιαμάντης στο «Όνειρο στο Κύμα» «Ήμην πτωχόν βοσκόπουλον εις τα όρη. Μ’ έμαθε γράμματα ο γέρο Σισώης. Εξήλθα δικηγόρος με δίπλωμα προλύτου. Καθώς ο σκύλος, ο δεμένος με πολύ σχοινίον εις την αυλήν του αυθέντου του» και στη συνέχεια εμφανίζεται η κατσικούλα που ο ίδιος ονόμασε Μοσχούλα και τέλος, η Μοσχούλα, η μικρή κόρη, το όνειρο το επιπλέον εις το κύμα. Όταν μετά από πολλές σελίδες τελειώνει το διήγημα αρχίζουν ένα – ένα τα πρόσωπα να αποσύρονται. «Η Μοσχούλα έζησε, δεν απέθανε». …»Η ταλαίπωρος μικρή μου κατσίκα»…,«Κ’ εγώ έμαθα γράμματα, εξ ευνοίας και ελέους των καλογήρων, κ’ έγινα δικηγόρος...», «Ορθώς έλεγεν ο γηραιός Σισώης, «Και τώρα, όταν ενθυμούμαι το κοντόν εκείνο σχοινίον… και αναλογίζομαι το άλλο σχοινίον …Ω ας ήμην ακόμη βοσκός εις τα όρη!...» Κι εκεί κλείνει κυκλικά. Είναι η κρυμμένη γεωμετρία, αυτό που δεν καταλαβαίνουμε τις περισσότερες φορές όλοι μας αλλά μας αρέσει. Δεν είναι ανάγκη να το καταλάβουμε απλά κάποιοι το καταλαβαίνουν, κάποιοι μας το λένε, κάποιοι μας δίνουν ένα σημάδι, κάποια βρίσκουμε και εμείς και έτσι το χαιρόμαστε διπλά.\n«Μια συλλαβή όταν την εκτείνεις σε πολλές νότες, έχει άλλη χάρη»\nΘα ήθελα να σας πω ότι μικρός δεν μου άρεσε ο Παπαδιαμάντης. Μου είχαν φέρει σαν πρώτο δώρο τα «Ρόδινα ακρογιάλια» ό,τι δυσκολότερο. Εγώ τότε ήθελα να ακούω πράγματα ζωντανά. Τα «Ρόδινα ακρογιάλια» όμως είναι μελισματικού χαρακτήρα κείμενα. Ο Παπαδιαμάντης είναι ένας συγγραφέας που πιάνεται από ένα ελάχιστο περιστατικό στο οποίο βάζει μέσα βιώματα, συναισθήματα, μνήμες, ιστορίες και τα δένει με ένα περίεργο τρόπο που στο τέλος δεν σε ενδιαφέρει η ιστορία. Αυτό είναι μεγάλη ελευθερία, γιατί φεύγεις από τα αιτιοκρατικά δεδομένα. Πολύ αργότερα κατάλαβα ότι μια συλλαβή όταν την εκτείνεις σε πολλές νότες, έχει άλλη χάρη, αλλά θα πρέπει να έχεις και την ηλικία να το καταλάβεις και να μην βιάζεσαι πολύ στη ζωή σου, όταν τρέχεις δεν μπορείς να καταλάβεις τα μελισματικά.\n«Ο Παπαδιαμάντης είναι πολύ σύγχρονος για την εποχή του και γι’ αυτό δεν τον καταλάβαιναν ποτέ οι τότε»\nΑρκετά είπαμε για το ρυθμό ας δούμε και την μελωδία του. Οι τέχνες έχουν δύο χαρακτηριστικά: Σχήμα -χρώμα, ρυθμός- μελωδία. Στη λογοτεχνία υπάρχουν αντίστοιχα. Το ότι οι ήχοι έχουν μελωδία το λέει η ίδια η λέξη ηχοχρώματα. Είναι το πιο ατράνταχτο επιχείρημα. Το χρώμα σε ένα πίνακα ζωγραφικής δεν δίνει απλά το σχήμα αλλά ορίζει μια τεράστια επιφάνεια. Οι μικρές επιφάνειες στους πίνακες ζωγραφικής δημιουργούν ρυθμικότητα. Για να δούμε ένα μεγάλο χώρο και να τον κατανοήσουμε πρέπει να ξεκινήσουμε από τα μικρά σχήματα που είναι κοντύτερα σε μας και να μεταβούμε στην αντίστοιχη κλίμακα. Αυτό αντιστοιχεί στον Παπαδιαμάντη. Οι μεγάλες επιφάνειες είναι οι περιγραφές του και οι μικρές τα ασύνδετα σχήματα. Το πιο ωραίο παράδειγμα ασύνδετου σχήματος είναι «Στον έρωτα στα χιόνια» όπου βάζει όλη την ζωή του μπαρμπα - Γιαννιού με μικρές λέξεις, θραύσματα, μέσα από το οποίο βάζουμε το όλον με μια σύγχρονη αντίληψη. Ο Παπαδιαμάντης είναι πολύ σύγχρονος για την εποχή του και γι’ αυτό δεν τον καταλάβαιναν ποτέ οι τότε. Είχε συνείδηση της αξίας του και η κύρια δουλειά του ήταν μεταφραστής. Είχε μάθει γαλλικά και αγγλικά μόνος του και αυτό ήταν πολύ σημαντικό, γιατί είχε επικοινωνία με την Ευρώπη. Υπάρχει στο έργο του το παραδοσιακό στοιχείο τρομερά έντονο πάντα όμως σε διάλογο με αυτό που γνώριζε από τους μεγάλους ευρωπαίους που μετέφραζε από τον Ντίκενς μέχρι το Ντοστογιέφσκι.»*2\n*1Η ομιλία του Γιώργου Φραντζολά συνοδεύτηκε από προβολή διαφανειών πινάκων ζωγραφικής και λεκτικών σχημάτων από παπαδιαμαντικά κείμενα.\n*2 Αρχίζοντας την ομιλία του ο κ. Φραντζολάς ευχαρίστησε τους συμμετέχοντες στην εκδήλωση. Μεταξύ άλλων ανέφερε: «Θα ήθελα να ευχαριστήσω από την Κομοτηνή κάποιους ανθρώπους. Πραγματικές ευχαριστίες στην κ. Χατζηνικολάου και την κ. Τζένη Κατσαρή, πραγματικές ευχαριστίες στη Μαρίνα Παρασχάκη, τη γραφίστρια συνεργάτιδά της, είχαμε μια εξαιρετική συνεργασία μαζί καθόλη τη διάρκεια των προεκτυπωτικών εργασιών και μέχρι να εκδοθεί το βιβλίο, στο Δημήτρη Μακίδη που είναι απόψε παρών, και φυσικά στο Θανάση Γκαϊφύλλια, στη Λία Τζιαμπάζη και στον Κώστα Γκαϊφύλλια.»\nΜουσικός επίλογος με την υπογραφή της οικογένειας Θανάση Γκαϊφύλλια\nΣτη συνέχεια, ο κομοτηναίος μουσικός Θανάσης Γκαϊφύλλιας μας γνώρισε μουσικά τον Γιώργο Φραντζολά, παίζοντας με το γιο του, το μουσικό Κώστα Γκαϊφύλλια, κιθάρα, τραγουδώντας ο ίδιος και η σύζυγός του Λία Τζιαμπάζη. Η οικογένεια Γκαϊφύλλια, φίλη του συγγραφέα από τις αρχές της δεκαετίας του '90, με ευφρόσυνη διάθεση και εμφανή αγάπη, φώτισαν ακόμη περισσότερο το τοπίο των δυο μεγάλων της ελληνικής λογοτεχνίας που παρέλαβαν άξιοι επίγονοι των λέξεων και των ήχων.\nΟ Θανάσης Γκαϊφύλλιας εισήγαγε μάλιστα με το δικό του τρόπο κάθε τραγούδι, προσδιορίζοντας την αφορμή του, τον χρόνο του και τον ρυθμό του. Μάθαμε έτσι την αφορμή του τραγουδιού (Έσβησε σαν σπίρτο η χαρά) που «δωρίστηκε» στη Λία Τζιαμπάζη, θεία τύχη θαρρείς, όταν χάθηκε η καλή της φίλη Σοφία και οι στίχοι του είχαν εν τω μεταξύ γραφεί από τον Γιώργο Φραντζολά, όπως μάθαμε και για τη μουσική στο ρυθμό μιας δυναμικής ταραντέλας, σε στίχους παραδοσιακού τραγουδιού από τη «μεγάλη Ελλάδα». Κυρίως όμως απολαύσαμε έναν από τους ωραιότερους επιλόγους σε μια βραδιά που λίγο πριν είχε κοινωνήσει, με αφορμή το λόγο δυο σπουδαίων της ελληνικής λογοτεχνίας, του Παπαδιαμάντη και του Νίκου Γαβριήλ Πεντζίκη, στην αρμονία των μαγικών κόσμων των ήχων, των χρωμάτων και των λέξεων.\nΡεπορτάζ: Άννα Πατρωνίδου\nΦωτογραφίες: Θωμάς Σταμούλης - Θεοδόσης Βαφειάδης\nΕπιμέλεια ενθέτου: Τζένη Κατσαρή – Βαφειάδη\nΠηγή: Καθημερινή Εφημερίδα της Θράκης "Παρατηρητής" (Κομοτηνή)\nΑναρτήθηκε από Να μείνουν μόνο τα τραγούδια... στις 3:06 μ.μ.\nΕτικέτες Γιώργος Φραντζολάς, Θανάσης Γκαϊφύλλιας, Κομοτηνή, Λία Τζιαμπάζη


Αγρίνιο: Ο δημόσιος χαρακτήρας των υπηρεσιών, ο δήμαρχος και η αντιπολίτευση | AgrinioNews\nΟ υπογράφων θα σταχυολογήσει επιχειρήματα και την ουσία της κουβέντας που έγινε τις προάλλες στο δημοτικό συμβούλιο του Αγρινίου για τον δημόσιο χαρακτήρα των υπηρεσιών στους ΟΤΑ και στην Υγεία. Να θυμόμαστε ότι μιλάμε για συμβάσεις με ημερομηνία λήξης, ότι η Ελλάδα είναι μια χώρα που η δουλειά στο δημόσιο είναι πιο αποδοτική από μια δουλειά στον ιδιωτικό τομέα και πως στην Ελλάδα ένας δημόσιος υπάλληλος είναι σχεδόν αδύνατο να απολυθεί.\nΕπίσης να θυμόμαστε ότι το πελατειακό κράτος έχει εφεύρει τα τελείως άδικα οκτάμηνα. Ότι το νοσοκομείο χωρίς συμβασιούχους δεν μπορεί να λειτουργήσει. Ότι όντως χιλιάδες εργαζόμενοι καλύπτουν πάγιες ανάγκες αλλά απολύονται γιατί κάποιοι άλλοι είναι σε δουλειές που δεν υπάρχουν. Ότι αξιολόγηση αλλού γίνεται κι αλλού απαγορεύεται. Ότι ο «ευρύτερος δημόσιος τομέας» δεν έχει απογραφεί!\nΠάμε στα προχθεσινά:\nΗ αντιπολίτευση είχε μια σχεδόν ενιαία στάση. Στηλίτευσε ότι χρειάζεται «ισχνή πλειοψηφία» πλέον για να περάσει η καθαριότητα π.χ. σε ιδιώτες. Η δεύτερη μεγαλύτερη αντιπολίτευση είπε ότι η προηγούμενη κυβέρνηση πολέμησε εργολάβους, συμβάσεις παραχώρησης και συμπράξεις δημόσιου και ιδιωτικού τομέα(ΣΔΙΤ).\nΌλες οι αντιπολιτεύσεις συμφώνησαν και πλειοδότησαν για τον αποκλειστικά δημόσιο χαρακτήρα την υπηρεσιών, για την λαίλαπα των μνημονίων(ακόμη κι εκείνοι που ανήκουν σε παράταξη που κυβερνούσε πριν από κάτι μήνες!), για τον αδηφάγο καπιταλισμό, για την βαρβαρότητα του δυτικού κόσμου, για την αποτυχία όπου έγιναν ιδιωτικοποιήσεις(ίσως δεν έχουν ακούσει για κεντροευρωπαϊκές χώρες όπου ιδιωτικά εργοστάσια μετατρέπουν, μέσα στις πόλεις, τα απορρίμματα σε θέρμανση και ηλεκτρισμό).\nΟ ίδιος ο δήμαρχος εξήγησε ότι κανείς πολιτικός σε κεντρικό ή τοπικό επίπεδο δεν θέλει να χάσει τα προνόμιά του, να απεμπολήσει δηλαδή το δικαίωμα να προσλαμβάνει για να εξηγούμαστε. Όλοι συμφώνησαν ότι τα ψηφίσματα που πρέπει να βγουν πρέπει να είναι σαφή. Ότι πρέπει να ανανεωθούν οι συμβασιούχοι ή ότι πρέπει να υπάρξει δέσμευση πως δεν θα παρθεί απόφαση για εμπλοκή ιδιωτών.\nΟι πιο αριστεροί σύμβουλοι τόνισαν στους υπόλοιπους που δεν είναι τόσο αριστεροί πως πρέπει να πολεμηθεί ο καπιταλισμός για να μπορούν να είναι συνεπείς με τον δημόσιο χαρακτήρα ΟΤΑ κα Υγείας.\nΥπήρξαν και μερικά σημεία όπου ο Γ. Παπαναστασίου διαφοροποιήθηκε από την γενικότερη στάση και απάντησε στα επιχειρήματα περί μη εμπλοκής ιδιωτών, του εκλογικού νόμου κ.α. Τα σημεία αυτά ήταν:\n-Η Ιόνια Οδός έγινε και από τους προηγούμενους με σύμβαση παραχώρησης. Με ΣΔΙΤ δόθηκε λύση προ μηνών στα απορρίμματα Πύργου, Κοζάνης και άλλων πόλεων.\n-Το θέμα της ισχνής πλειοψηφίας με τους «επτά συμβούλους που αρκούν» περιγράφτηκε ως «καραμέλα» καθώς αυτός ο αριθμός θυμίζει την περίπτωση της Θεσσαλονίκης. «Πήγαμε από το ένα άκρο στο άλλο με τον νόμο για την κυβερνησιμότητα λόγω απλής αναλογικής», είπε ο δήμαρχος Αγρινίου.\n-Τα 8μηνα στην καθαριότητα δεν μπορούν να είναι σε απορριμματοφόρο για λόγους… τεχνικούς! Μια ακόμη στρέβλωση του συστήματος. Τα δίμηνα και τα σχετικά απλά δεν λύνουν κανένα πρόβλημα.\n-Οι ανταποδοτικές υπηρεσίες του δήμου πληρώνονται από τέλη. Οι πολίτες έτσι κι αλλιώς έχουν πληρώσει τις υπηρεσίες αυτές δεν είναι «δωρεάν». Τις πληρώνει ο πολίτης και μέσω της ΔΕΗ! Πόλεις που έχουν υψηλά τέλη και τα εισπράττουν, όπως η Λάρισα αυτή την εποχή κάνουν προσλήψεις…\n-Η ανακύκλωση έχει ανατεθεί εδώ και χρόνια σε ιδιώτες, μάλιστα στην ανακύκλωση αναμένεται να πηγαίνουν σταδιακά το 50% των απορριμμάτων στην Ελλάδα!\n-Εδώ και χρόνια και στο πράσινο και στον ηλεκτροφωτισμό δουλεύουν και βοηθούν και ιδιώτες, πολίτες από την περιοχή επίσης με οικογένειες και ανάγκες. Σε μερικές περιπτώσεις διαθέτουν μηχανήματα που ο δήμος δεν έχει.\nΕπόμενο: Τα θέματα που τέθηκαν στο Περιφερειακό Επιμελητηριακό Συμβούλιο στο Αγρίνιο


Στο πλευρό του Καψώχα ο Καρτερός: Έχει δίκιο, ας χτυπιούνται | Πολιτική Ειδήσεις\n«Θίχτηκε τόσο πολύ ο προστάτης του Βορίδη και του Άδωνι, ώστε να κηρύξει εμπάργκο στη δημόσια τηλεόραση. Και να επικηρύξει τον Καψώχα».\nΓΡΑΦΕΙ: THETOC TEAM published 20 Σεπ. 18 (09:41)\nΚαι θίχτηκε τόσο πολύ ο προστάτης του Βορίδη και του Άδωνι, ώστε να κηρύξει εμπάργκο στη δημόσια τηλεόραση. Και να επικηρύξει τον Καψώχα».


Φανταζόσουν πως έχεις τον πιο σημαντικό σύμμαχο στο κεφάλι σου; Τι γίνεται όταν δίνουμε στο RAS τα κατάλληλα σήματα; Πόσο σημαντικό είναι να εστιάζουμε σε όσα πραγματικά θέλουμε να επιτύχουμε; Αν μέχρι πρότινος πιστεύατε πως η επιλογή των στόχων μας αποτελεί μια τυχαία (και τυχερή) διαδικασία του εγκεφάλου μας, ήρθε η στιγμή να αναθεωρήσετε.\nH επίτευξη των στόχων μας δεν οφείλεται σε μεταφυσικές λειτουργίες, αλλά σε απλές εντολές που στέλνει ο εγκέφαλός μας.\nΗ εκκίνηση της πρόθεσης θέτει σε κίνηση το Reticular Activating System (RAS) του εγκεφάλου, της υπεύθυνης για το φιλτράρισμα των πληροφοριών που δεχόμαστε ομάδας νευρώνων.Η συμμαχία με το RAS κάνει την επίτευξη των στόχων μας, υπόθεση άκρως εγκεφαλική.\nΔώσε, λοιπόν, τις σωστές οδηγίες στο RAS του εγκεφάλου σου και μη χάνεσαι ανάμεσα σε αμέτρητες καλές προθέσεις που οδηγούν σε ένα ακόμα ανυλοποίητο σχέδιο. Η ομάδα αυτή του νευρικού μας σύστήματος είναι ένας από τους καλύτερους συμμάχους μας στην προσπάθειά μας να επικεντρώσουμε στην ουσία.\nΌσο περισσότερες μπερδεμένες εντολές φορτώνουμε στο σύστημά μας, τόσο αποπροσανατολίζουμε το RASαπό το να φιλτράρει τις περιττές πληροφορίες και να απομονώσει τις ξένες προς το στόχο μας ενέργειες. Ιεραρχώντας δομημένα τους στόχους και εστιάζοντας στο πιο σημαντικό για εσένα, θα καταφέρεις να στείλεις το σωστό σήμα στο RAS. Και αυτό είναι η αρχή της πολύ μεγάλης αλλαγής.\nΞεκαθάρισε, λοιπόν, στόχους και προθέσεις και δες τη ζωή σου να μεταμορφώνεται.


Αιχμαλωτη Ευτυχια - Ελληνικη λογοτεχνια (BKS.0358889)\nΑρχική > Βιβλία > Πεζογραφία > ΑΙΧΜΑΛΩΤΗ ΕΥΤΥΧΙΑ\nΜΠΟΥΡΑΝΤΑ ΚΑΤΕΡΙΝΑ στην κατηγορία ΕΛΛΗΝΙΚΗ ΛΟΓΟΤΕΧΝΙΑ\nΣυγγραφέας: ΜΠΟΥΡΑΝΤΑ ΚΑΤΕΡΙΝΑ\nΤούτα τα ερωτήματα βρίσκουν συγκινητικές απαντήσεις στην Αιχμάλωτη ευτυχία, όπου ψυχογραφία, ηθογραφία και ιστορικά γεγονότα συμπλέκονται αναπόσπαστα μέσα σε μια βαθιά ανθρώπινη ιστορία. Ήταν το 1956. Εικοστή τρίτη προς εικοστή τετάρτη Αυγούστου. Ο ήλιος με το που πρόβαλε, ξαφνιάστηκε. Κοντοστάθηκε να δει. Τι ήταν αυτό! Εκατοντάδες παλικάρια... έβγαιναν, έβγαιναν... Της μισητής αιχμαλωσίας τα κουρέλια φόραγαν... κι έσκυβαν και φιλούσαν το άγιο χώμα της πατρίδας τους.\nΑΙΧΜΑΛΩΤΗ ΕΥΤΥΧΙΑ (BKS.0358889)\nΑΙΧΜΑΛΩΤΗ ΕΥΤΥΧΙΑ BKS.0358889 ΜΠΟΥΡΑΝΤΑ ΚΑΤΕΡΙΝΑ ΜΠΟΥΡΑΝΤΑ ΚΑΤΕΡΙΝΑ ΕΛΛΗΝΙΚΗ ΛΟΓΟΤΕΧΝΙΑ ΑΙΧΜΑΛΩΤΗ ΕΥΤΥΧΙΑ


Josephine: "Τι" - Νέο τραγούδι και music video\nΗ Josephine παρουσιάζει το νέο της single και μας κάνει όλους να ρωτάμε "Τι", με μία από τις χορευτικές επιτυχίες της χρονιάς!\nΜέσα από ένα concept που εμπνεύστηκε η ταλαντούχα τραγουδίστρια και υπό τις σκηνοθετικές οδηγίες των PickCodes, το video του "Τι" παρουσιάζει τον...αιώνιο "πονοκέφαλο" των γυναικών: τους άνδρες! Μάλιστα, δείχνοντας πως το ζήτημα με τους άνδρες είναι μόνιμη επωδός σε κάθε εποχή, η Josephine και οι φίλες της μας ταξιδεύουν στη Γαλλία της εποχής των Λουδοβίκων, στα '40s με την Marilyn Monroe και στα '90s με guest την Soula Glamorous!\nΤη μουσική και τους στίχους του "Τι", που ξεσηκώνει από το πρώτο κιόλας άκουσμα, έγραψε ο Λεωνίδας Σώζος, ενώ την παραγωγή έκανε ο Βασίλης Κουμεντάκος, με τους οποίους η Josephine συνεργάστηκε και στην προηγούμενη επιτυχία της, το "Μάγια". Βιολί έπαιξε ο Γιώργος Γαϊτάνος.\nΚυκλοφορεί σε όλα τα ψηφιακά καταστήματα: http://smarturl.it/Josephine_Ti\nΕτικέτες Josephine Panik Records


10 «θεσμοί» της pop κουλτούρας που πρέπει να αναστηθούν - Lestel\n10 «θεσμοί» της pop κουλτούρας που πρέπει να αναστηθούν\nΚαθώς διανύουμε την Μεγάλη Εβδομάδα και πλησιάζουμε προς την Ανάσταση, με αφορμή και την «ανάσταση»\nΚαθώς διανύουμε την Μεγάλη Εβδομάδα και πλησιάζουμε προς την Ανάσταση, με αφορμή και την «ανάσταση» των θρυλικών “X-Files” που θα επιστρέψουν με νέα επεισόδια από την επόμενη χρονιά, έχοντας κλείσει 13 χρόνια από την προβολή του τελευταίου επεισοδίου της σειράς, μετράμε όλες τις «αναστάσεις» που πρέπει να συμβούν στην pop κουλτούρα. Αμην\nΣε μια εποχή που η r&b/soul κυκλοφορεί ξανά στις κορυφαίες θέσεις των charts, είναι αμαρτία να μην ακούγεται καθόλου μια από τις φωνάρες του ίδιου. Θυμάσαι;\n2..Spice Girls – All Saints -Girls Aloud – Sugababes\nTόσο διαφορετικά girl bands αλλά με δυο κοινά στοιχεία: Μας χάρισαν pop performers με μαγνητικές παρουσίες και ένα σωρό catchy pop κομμάτια. Μέχρι να βρούμε τις διαδόχους τους, μια αναβίωση/επανένωση δεν θα ήταν κακή ιδέα. Ειδικά αν το αποφασίσουν και οι τέσσερις μαζί.\nΓιατί από την σημερινή μουσική λείπει ένα rock συγκρότημα που να έχει τον τρόπο να απευθύνεται στις μάζες και να τις κερδίζει. Επίσης λείπει ένα "American Idiot"\n4.Oι Rolling Stones, κυριολεκτικά.\nΜε μέσο όρο ηλικίας τα 72 έτη η παρέα του Mick Jagger ξεκινάει και πάλι, μια νέα σειρά συναυλιών. Είμαστε σίγουροι ότι δεν πίνουν αίμα; Κυριολεκτικά.\n5.Η καριέρα του Johnny Depp. Ειλικρινά Johnny, ΕΠΕΙΓΟΝΤΟΣ\n6. To ίδιο και για τον Bill Murray. Αυτό το "κάνω ότι θέλω" του Bill δεν το χορταίνουμε, αλλά ειλικρινά, έχει πολύ καιρό να παίξει σε μια σπουδαία ταινία.\n7.Ο καλός Tim Burton\nΚάτι έχουμε ακούσει πως θα σκηνοθετήσει το Dumbo το ελεφαντάκι και ανησυχούμε πολύ για την διανοητική του κατάσταση.\n8. Η έμπνευση\nSequels, reboots, remakes, κινηματογραφικές μεταφορές παιχνιδιών και θεματικών πάρκων, κάθε χρόνο γίνονται ολοένα και περισσότερα. Πρωτοτυπία και έμπνευση στο Hollywood αγνοούνται. Μέχρι και sequel που θα κάνει πλάκα στα sequels μπορεί να δούμε πολύ σύντομα.\n9.Buffy The Vampire Slayer.\nΣτα τέλη της δεκαετίας του `90 δεν υπήρχαν οι αμέτρητες επιλογές τηλεοπτικών σειρών για να παρακολουθήσεις. Χ-Files, Buffy ίσως και Battlestar Galactica. Τα “X –Files” επιστρέφουν του χρόνου. Η Scoobie Gang πότε με το καλό;\nΑφού όλοι το θέλουν. Όλοι το ζητάνε. Αφού ποτέ δεν τελείωσε στ` αλήθεια.


Drone Video: Εξερευνώντας το μυστηριώδες σπήλαιο του Νταβέλη - Made in Greece\nΤο Σπήλαιο του Νταβέλη βρίσκεται στο νοτιοδυτικό τμήμα της Πεντέλης, σε υψόμετρο 700 μέτρων.\nΑποτελεί μέρος του αρχαίου λατομείου μαρμάρου από το οποίο προήλθαν τα μάρμαρα που χρησιμοποιήθηκαν για την κατασκευή του Παρθενώνα, του ναού του Ηφαίστου, των Προπυλαίων και αρκετών ακόμη μνημείων και ναών της κλασσικής αρχαιότητας.\nΜάλιστα λίγα μέτρα από την είσοδο του σπηλαίου φαίνεται ο λίθινος δρόμος απ’ όπου μεταφέρονταν τα μάρμαρα από το Πεντελικό όρος στην Αθήνα με τη μέθοδο της κύλισης.\nΚατά τα αρχαία χρόνια και καθώς οι λατόμοι έσκαβαν για να εξορύξουν το πολύτιμο μάρμαρο βρέθηκαν μπροστά στο εντυπωσιακό σπήλαιο.\nΦημολογείται ότι ο Νταβέλης κρυβόταν εδώ καθώς είχε ανακαλύψει στο βάθος της σπηλιάς μία υπόγεια στοά που οδηγούσε στο παλάτι της αγαπημένης του Σοφί ντε Μαρμπουά Λεμπρέν, την Δούκισσα της Πλακεντίας.\nΤο έργο όμως δεν ολοκληρώθηκε ποτέ λόγω της πτώσης της κυβέρνησης των συνταγματαρχών.\nΣτα τέλη της δεκαετίας του ’70 ξεκίνησαν και πάλι τα έργα, πιθανότατα για την κατασκευή αποθηκών ή βοηθητικών κτιρίων της αμερικανικής βάσης η οποία λειτουργούσε στην Νέα Μάκρη.\nΗ περιοχή αποκλείστηκε και κηρύχθηκε ως στρατιωτική παρά τις αντιδράσεις των αρχαιολόγων με αποτέλεσμα να φουντώσουν οι θεωρίες συνωμοσίας σχετικά με την επιλογή του αρχαίου λατομείου.\nΕπίσης δεν είναι λίγες οι μαρτυρίες  περίοικων  και κατοίκων  της περιοχής οι οποίοι ισχυρίζονταν πως άκουγαν περίεργους θορύβους, έβλεπαν παράξενα φώτα ακόμη και μυστηριώδεις κόκκινους στροβίλους.\nΚατά την επόμενη δεκαετία το σπήλαιο άρχισε να χρησιμοποιείται για διάφορες μυστικιστικές τελετές, ενώ κατά ομολογία τους χρησιμοποιήθηκε και από τους σατανιστές της Παλλήνης ως τόπος σατανιστικών τελετών.\nΥπήρχε μάλιστα ένας θρύλος σύμφωνα με τον οποίο κάτω από τα ιερά των δύο ναών ήταν θαμμένος ο θησαυρός του αρχιληστή Νταβέλη.\nΟι πληροφορίες έλεγαν ότι κάτω από το ιερό του ενός από τους δύο ναούς υπήρχε μία καταπακτή η οποία άνοιγε χρησιμοποιώντας ως μοχλό τον σταυρό που βρίσκεται πάνω από τον ναό με αποτέλεσμα πολλοί κυνηγοί θησαυρών να ερευνούν το σπήλαιο.\ndroneβίντεολήσταρχος Νταβέλημυστήριοσπήλαιο Νταβέλησπηλιά\nΌταν η φύση κάνει τα μαγικά της δ�


Η οικονομική κρίση ξεκλήρισε την Ελλάδα!! 300.000 επιχειρήσεις κατέβασαν «ρολά» στα χρόνια των μνημονίων – Makeleio.gr\nHomeΕΠΙΚΑΙΡΟΤΗΤΑΗ οικονομική κρίση ξεκλήρισε την Ελλάδα!! 300.000 επιχειρήσεις κατέβασαν «ρολά» στα χρόνια των μνημονίων\nΗ οικονομική κρίση ξεκλήρισε την Ελλάδα!! 300.000 επιχειρήσεις κατέβασαν «ρολά» στα χρόνια των μνημονίων\nΤα χιλιάδες λουκέτα που έβαλαν επιχειρήσεις στα χρόνια της κρίσης επιβεβαιώνουν τα στοιχεία του ΓΕΜΗ ( Γενικό Εμπορικό Μητρώο).\nΣύμφωνα με αυτά, από το 2011 έως τον Αύγουστο του 2017 από το Γενικό Εμπορικό Μητρώο διαγράφησαν 299.842 επιχειρήσεις. Την ίδια ώρα συστάθηκαν 236.265 επιχειρήσεις με το ισοζύγιο να είναι αρνητικό κατά 63.477 επιχειρήσεις.\nΤο υπουργείο Οικονομίας σε σχετική ανακοίνωσή του αναφέρει ότι από τον Ιανουάριο του 2015 έως τον Αύγουστο του 2017 συστάθηκαν 80.745 επιχειρήσεις ενώ διαγράφηκαν 79.596, δημιουργώντας ένα θετικό ισοζύγιο 1.149 νέων επιχειρήσεων ήδη με την ολοκλήρωση του οκταμήνου του 2017.\nΑντίστοιχα, για την πλήρη τριετία 2011 – 2013 το συνολικό άθροισμα των διαγραφών επιχειρήσεων ήταν 185.827 έναντι 121.109 συστάσεων, ενώ ο τελικός απολογισμός των κυβερνήσεων της Νέας Δημοκρατίας και των συνεργατών της για την περίοδο 2011 – 2014 είναι 222.435 διαγραφές επιχειρήσεων έναντι 175.132 συστάσεων, καταγράφοντας συνολικά αρνητικό ισοζύγιο 64.113 επιχειρήσεων για την περίοδο αναφοράς.\nΌπως τονίζει, από τα παραπάνω μεσοπρόθεσμα στοιχεία προκύπτει ότι το ισοζύγιο συστάσεων – διαγραφών επιχειρήσεων σύμφωνα με τα στοιχεία του Γενικού Εμπορικού Μητρώου έχει ήδη αποκτήσει θετικό πρόσημο και οδεύει προς την εξισορρόπηση του, όπως αυτό διαφαίνεται και από τους υπόλοιπους θετικούς δείκτες και προβλέψεις για το κλείσιμο του 2017 (πχ βελτίωση απασχόλησης, τη συνέχιση της αύξησης των εξαγωγών και των εσόδων από τον τουρισμό, καθώς και τις συνολικότερες προβλέψεις για τον ρυθμό ανάπτυξης).\nΜεταφέρθηκε στο 401 Στρατιωτικό Νοσοκομείο λοχίας που αποπειράθηκε να αυτοκονήσει\nΚαιρός: Έως τους 36 βαθμούς το θερμόμετρο την Πέμπτη – Πού θα...


The Order 1886 Ps4 | Entertainment Store\nHome / GAMING / PS4 / The Order 1886 Ps4\nΗ τάξη: 1886 βρίσκεται σε μια εναλλακτική ιστορία του 1886 στο Λονδίνο, όπου ένα παλιό Τάγμα των Ιπποτών διατηρεί τον κόσμο ασφαλή από τα μισά φυλή τέρατα, τα οποία είναι ένας συνδυασμός ζώων και ανθρώπων. Στην ιστορία του παιχνιδιού, γύρω στον έβδομο ή τον όγδοο αιώνιο ένας μικρός αριθμός ανθρώπων πήρε τα κτηνώδη χαρακτηριστικά. Η πλειοψηφία των ανθρώπων φοβόταν αυτές τις μισές φυλές και ξέσπασε ο πόλεμος. Παρά τους ανθρώπους που ξεπερνούν τις μισές φυλές, η ζωική τους δύναμη τους έδωσε το πάνω χέρι σε αιώνες συγκρούσεων.\nΗ ανθρωπότητα βρίσκει νέα ελπίδα στον βασιλιά Άρθουρ και στους Ιππότες της Στρογγυλής Τράπεζας. Ο βασιλιάς Άρθουρ και οι ομοφυλόφιλοι ιππότες του παίρνουν τον αγώνα για τις μισές φυλές, αλλά ο Άρθουρ συνειδητοποιεί σύντομα ότι είναι μια χαμένη μάχη. Μέσα από μια μυστηριώδη σειρά μοίρας, οι Ιππότες ανακαλύπτουν το Blackwater, ένα μυστικιστικό υγρό που επεκτείνει σημαντικά τις ζωές τους και τους δίνει αξιόλογες θεραπευτικές ικανότητες. Παρά αυτό το νέο πλεονέκτημα, οι μισές φυλές συνεχίζουν να κερδίζουν μάχη μετά τη μάχη, έως ότου η Βιομηχανική Επανάσταση γυρίσει την παλίρροια. Οι μηχανικοί είναι πολύ μπροστά από το χρόνο τους, επινοώντας τεχνολογίες όπως η θερμική απεικόνιση, οι ζεπέλινες και οι ασύρματες επικοινωνίες. Νέοι ηλεκτρικοί συσσωρευτές όπλων, αναφλέγουν τα σύννεφα της κορυφής των εχθρών από το θερμοτύλιο και εκπληρώνουν τις διπλές λειτουργίες ως χειροβομβίδες κατακερματισμού και κοντινά ορυχεία. Επιπλέον, τα γεγονότα που αφορούν τον Jack The Ripper πραγματοποιήθηκαν δύο χρόνια νωρίτερα.


FlickzCs - Rush Gaming\nNikolasV reacted to a post in a topic: Αίτηση για Αστυνομία από FlickzCs July 10\naccepted Αίτηση για Αστυνομία από FlickzCs\nFlickzCs posted a topic in Archive\nΤο όνομα σας στην πόλη? Bernando Grosso Πραγματική σας ηλικία? 17 To STEAMID64 σας? https://steamcommunity.com/profiles/76561198435311793 Γιατί θέλετε να μπείτε στο αστυνομικό σώμα? Θέλω να ενταχθώ στο σώμα της ΕΛ.ΑΣ διότι θαυμάζω αφάνταστα το έργο των αστυνομικών της πόλης μας και πιστεύω πως έχω τις δυνατότητες να συνεισφέρω και εγώ από την μεριά μου στο έργο αυτό. Ιστορικό του χαρακτήρα σου: Ξεκίνησα με το επάγγελμα του σκουπιδιάρη όμως πάντα με ένα όνειρο να ενταχθώ στο σώμα της Ελληνικής Αστυνομίας, όπως και έγινε πραγματικότητα όταν μετακόμισα σε μία άλλη πόλη για οικογενιακούς λόγους όπου και κατάφερα να φτάσω μέχρι και το αξίωμα του Υπαστυνόμου αφού πρώτα έκανα απέιρες θυσίες για να γίνω όσο το δυνατόν καλύτερος μπορώ. Άλλα το όνειρο μου πάντα ήταν να ενταχθώ στο λαμπρότερο σώμα το οποιό βρίσκεται στην πόλη του Rush, γι αυτόν τον λόγο ξαναεπέστρεψα και έκανα αίτηση με την ευχή να μου δοθεί μια ευκαιρία για συνέντευξη έτσι ώστε να αποδείξω την θέση μου. Τι ξεχωριστό πιστεύεις ότι έχεις εσύ από τους άλλους υποψήφιους? Είμαι πειθαρχημένος και ώριμος. Κατέχω άριστη γνώση οδήγησης και άριστο aim. Δέχομαι εντολές από ανώτερους χωρίς καμία αντίρρηση.Επιπλέον, έχω αυτοσυγκράτηση και δεν χάνω καθόλου εύκολα την ψυχραιμία μου.Τέλος,θεωρώ πως η εμπειρία μου ως αστυνομικός θα φανεί αρκετά χρήσιμη και πιστεύω πως θα ΄χω μια άψογη συνεργασία με όλα τα παιδιά στο σώμα. Πόσο καιρό παίζεις σε RolePlay Servers; έχεις εμπειρία? Παίζω γύρω στους 9 μήνες με κοντά στις 1000 ώρες στο FiveΜ. Τι ώρες συνήθως είστε στην πόλη? Από το πρωί εως και πολυ αργα το βραδυ (συνήθως κλείνω στις 5-6 τα μεσάνυχτα) Συμφωνώ ότι με κάθε παραβίαση των κανόνων ο Δοικητής της Αστυνομίας έχει δικαίωμα να με διώξει από το Αστυνομικό Σώμα. Yes\nrejected Αίτηση για Αστυνομία από FlickzCs\nΤο όνομα σας στην πόλη? Bernando Grosso Πραγματική σας ηλικία? 17 To STEAMID64 σας? https://steamcommunity.com/profiles/76561198435311793 Γιατί θέλετε να μπείτε στο αστυνομικό σώμα? Θέλω να ενταχθώ στο αστυνομικό σώμα διότι θαυμάζω αφάνταστα το έργο των αστυνομικών της πόλης μας και πιστεύω πως έχω τις δυνατότητες να συνεισφέρω και εγώ από την μεριά μου στο έργο αυτό. Ιστορικό του χαρακτήρα σου: Ξεκίνησα με το επάγγελμα του σκουπιδιάρη όμως πάντα με ένα όνειρο να ενταχθώ στο σώμα της Ελληνικής Αστυνομίας, όπως και έγινε πραγματικότητα όταν μετακόμισα σε μία άλλη πόλη για οικογενιακούς λόγους όπου και κατάφερα να φτάσω μέχρι και το αξίωμα του Υπαστυνόμου αφού πρώτα έκανα απέιρες θυσίες για να γίνω όσο το δυνατόν καλύτερος μπορώ. Άλλα το όνειρο μου πάντα ήταν να ενταχθώ στο λαμπρότερο σώμα το οποιό βρίσκεται στην πόλη του Rush, γι αυτόν τον λόγο ξαναεπέστρεψα και έκανα αίτηση με την ευχή να μου δοθεί μια ευκαιρία για συνέντευξη έτσι ώστε να αποδείξω την θέση μου. Τι ξεχωριστό πιστεύεις ότι έχεις εσύ από τους άλλους υποψήφιους? Είμαι πειθαρχημένος και ώριμος. Κατέχω άριστη γνώση οδήγησης και άριστο aim. Δέχομαι εντολές από ανώτερους χωρίς καμία αντίρρηση.Επιπλέον, έχω αυτοσυγκράτηση και δεν χάνω καθόλου εύκολα την ψυχραιμία μου.Τέλος,θεωρώ πως η εμπειρία μου ως αστυνομικός θα φανεί αρκετά χρήσιμη και πιστεύω πως θα ΄χω μια άψογη συνεργασία με όλα τα παιδιά στο σώμα. Πόσο καιρό παίζεις σε RolePlay Servers; έχεις εμπειρία? Παίζω γύρω στους 6 μήνες με κοντά στις 700 ώρες στο Five M. Τι ώρες συνήθως είστε στην πόλη? Από το μεσημέρι εως και πολυ αργα το βραδυ (συνήθως κλείνω στις 5-6 τα μεσάνυχτα) Συμφωνώ ότι με κάθε παραβίαση των κανόνων ο Δοικητής της Αστυνομίας έχει δικαίωμα να με διώξει από το Αστυνομικό Σώμα. Yes\nΤο όνομα σας στην πόλη? Bernando Grosso Πραγματική σας ηλικία? 17 To STEAMID64 σας? https://steamcommunity.com/profiles/76561198435311793 Γιατί θέλετε να μπείτε στο αστυνομικό σώμα? Θέλω να ενταχθώ στο αστυνομικό σώμα διότι θαυμάζω αφάνταστα το έργο των αστυνομικών της πόλης μας και πιστεύω πως έχω τις δυνατότητες να συνεισφέρω και εγώ από την μεριά μου στο έργο αυτό Ιστορικό του χαρακτήρα σου: Ξεκίνησα με το επάγγελμα του σκουπιδιάρη όμως πάντα με ένα όνειρο να ενταχθώ στο σώμα της Ελληνικής Αστυνομίας, όπως και έγινε πραγματικότητα όταν μετακόμισα σε μία άλλη πόλη για οικογενιακούς λόγους όπου και κατάφερα να φτάσω μέχρι και το αξίωμα του Υπαστυνόμου αφού πρώτα έκανα απέιρες θυσίες για να γίνω όσο το δυνατόν καλύτερος μπορώ. Άλλα το όνειρο μου πάντα ήταν να ενταχθώ στο λαμπρότερο σώμα το οποιό βρίσκεται στην πόλη του Rush, γι αυτόν τον λόγο ξαναεπέστρεψα και έκανα αίτηση με την ευχή να μου δοθεί μια ευκαιρία για συνέντευξη έτσι ώστε να αποδείξω την θέση μου. Τι ξεχωριστό πιστεύεις ότι έχεις εσύ από τους άλλους υποψήφιους? Είμαι πειθαρχημένος και ώριμος. Κατέχω άριστη γνώση οδήγησης και άριστο aim. Δέχομαι εντολές από ανώτερους χωρίς καμία αντίρρηση.Επιπλέον, έχω αυτοσυγκράτηση και δεν χάνω καθόλου εύκολα την ψυχραιμία μου.Τέλος,θεωρώ πως η εμπειρία μου ως αστυνομικός θα φανεί αρκετά χρήσιμη και πιστεύω πως θα ΄χω μια άψογη συνεργασία με όλα τα παιδιά στο σώμα. Πόσο καιρό παίζεις σε RolePlay Servers; έχεις εμπειρία? Παίζω γύρω στους 6 μήνες με κοντά στις 600 ώρες στο Five M. Τι ώρες συνήθως είστε στην πόλη? Από το μεσημέρι εως και το βραδάκι στις καθημερινές και τα ΣΚ σχεδόν όλη μέρα. Συμφωνώ ότι με κάθε παραβίαση των κανόνων ο Δοικητής της Αστυνομίας έχει δικαίωμα να με διώξει από το Αστυνομικό Σώμα. Yes\napproved Αίτηση για Ε.Κ.Α.Β από FlickzCs\nΤο όνομα σας στην πόλη: Bernando Grosso Πραγματική σας ηλικία: 17 Το STEAMID64 σας: https://steamcommunity.com/profiles/76561198435311793 Γιατί θέλετε να μπείτε στο σώμα του Ε.Κ.Α.Β; Διοτι μου αρεσει αφανταστα να βοηθαω τους συνανθρωπους μου ειτε αν δεν νιωθουν καλα ψυχολογικα ειτε αν δεν ειναι καλα οσο αναφορα την υγιεια τους Ιστορικό του χαρακτήρα σου: Ο Bernando Grosso γιος πασιγνωστου καρδιολογου στην Ιταλια απο μικρος ηθελε να ακολουθησει τα χναρια του πατερα του αλλα παντα ειχε μια λαχταρα με την πολη του RushGaming με αποτελεσμα να κανει 3 μεταχυπτιακα (ασχετος τις γνωσεις που ειχε παρει απ'τον πατερα του) για να τον παρουν στο καλυτερο νοσοκομεια που υπαρχει στον κοσμο που τυχαινει να βρισκετε και αυτο στην πολη του Rush Τι ξεχωριστό πιστεύεις ότι έχεις εσύ από τους άλλους υποψήφιους; Εχω εμπειρια ως Εκαβιτης σε 1 ακομη πολη η οποια κρατησε γυρω στους 2 μηνεσ οποτε ειμαι ετοιμος να αναλαβω τα καθηκοντα μου. Επιπλεον, ακουω και εκτελω διαταγες απο τους ανωτερους μου χωρις καμια αντιρρηση με αποτελεσμα να εχω μια αψογη συνεργασια με οσους τυχαινει να δουλεψω μαζι Πόσο καιρό παίζεις σε RolePlay Servers; έχεις εμπειρία; Εχω γυρω στις 500-600 ωρες μαζι και με το δευτερο Steam μου και πιστευω πωσ εχω αρκετη εμπειρια και ειμαι πολυ προθυμος για ρπ γιατι ειναι κατι που λατρευω Τι ώρες συνήθως είστε στην πόλη; Στις αργίες όλη μέρα και στις καθημερινές από το μεσημέρι μέχρι και το βράδυ Συμφωνώ ότι με κάθε παραβίαση των κανόνων ο Διευθυντής του Ε.Κ.Α.Β έχει δικαίωμα να με διώξει από το σώμα του Ε.Κ.Α.Β. Yes\nΤο όνομα σας στην πόλη: Bernando Grosso Πραγματική ηλικία σας: 17 Το STEAMID64 σας? https:/steamcommunity.com/profiles/76561198435311793 Γιατί θέλετε να μπείτε στο αστυνομικό σώμα; Θέλω να ενταχθώ στο αστυνομικό σώμα διότι θαυμάζω αφάνταστα το έργο των αστυνομικών της πόλης μας και πιστεύω πως έχω τις δυνατότητες να συνεισφέρω και εγώ από την μεριά μου στο έργο αυτό Ιστορικό του χαρακτήρα σου: Όταν ήρθα για πρώτη φορά στην πόλη, ξεκίνησα με το επάγγελμα του σκουπιδιάρη. Ύστερα, ακολούθησα το επάγγελμα του ανθρακωρύχου, το οποίο ασκώ μέχρι και σήμερα. Δεν έχω λάβει κάποια ποινή, διότι θεωρώ ως αρχή το να είμαι σωστός απέναντι στους συνανθρώπους μου. Τέλος, είμαι ανύπαντρος καθώς δεν νιώθω έτοιμος ακόμα να δημιουργήσω την δικιά μου οικογένεια. Τι ξεχωριστό πιστεύεις ότι έχεις εσύ από τους άλλους υποψήφιους; Είμαι πειθαρχημένος και ώριμος. Κατέχω άριστη γνώση οδήγησης και άριστο aim. Δέχομαι εντολές από ανώτερους χωρίς καμία αντίρρηση.Τέλος, έχω αυτοσυγκράτηση και δεν χάνω εύκολα την ψυχραιμία μου. Πόσο καιρό παίζεις σε RolePlay Servers, έχεις εμπειρία; Έχω εμπειρία πάνω απο 4 μήνες Τι ώρες συνήθως είστε στην πόλη; Στις αργίες όλη μέρα και στις καθημερινές από το μεσημέρι μέχρι και το βράδυ Συμφωνώ ότι με κάθε παραβίαση των κανόνων ο διοικητής της αστυνομίας έχει δικαίωμα να με διώξει από το αστυνομικό σώμα Yes


Βόλος: Συγκλονίζει μητέρα που έδωσε την 9χρονη κόρη της στην Πρόνοια - «Ή θα πέθαινε δίπλα μου ή θα σωζόταν μακριά μου»\nlawandorder.gr 14-01-2022 22:30 Τελευταία ενημέρωση: 14-01-2022 22:31\nΣυγκλονίζει η μητέρα της 9χρονης από τον Βόλο: «Πώς να ζούσα το παιδί, χωρίς ρεύμα, χωρίς νερό, χωρίς φαγητό, ή θα πέθαινε δίπλα μου ή θα σωζόταν μακριά μου»\nΜια απίστευτη υπόθεση έρχεται στο φως της δημοσιότητας από τη Νέα Ιωνία Βόλου με μια 48χρονη μητέρα που πήγε να «παραδώσει» το 9χρονο παιδί της σε ορφανοτροφείο, καθώς αδυνατούσε να το μεγαλώσει εξαιτίας των χρεών της στη ΔΕΗ και τη ΔΕΥΑΜΒ.\nΌπως μεταδίδει η ιστοσελίδα gegonota.news η εννιάχρονη που παρακολουθούσε μαθήματα στο Ειδικό Σχολείο υποβάλλεται σε μετάγγιση αίματος κάθε 20 ημέρες και στο σπίτι της ζούσε χωρίς ρεύμα και νερό, ενώ πολλές φορές της έλειπε και το φαγητό.\nΗ 48χρονη μητέρα εμφανίστηκε μια ημέρα στη Πρόνοια και τους είπε… «σας δίνω το παιδί μέχρι να σταθώ στα πόδια μου. Δεν μπορώ να το ζήσω».\nΔόθηκε στο Ορφανοτροφείο με εισαγγελική παραγγελία\n«Πώς να ζούσα το παιδί, χωρίς ρεύμα, χωρίς νερό, χωρίς φαγητό. Μετά τον θάνατο του πατέρα της πριν από τρία χρόνια κοιμόταν μαζί μου. Έπρεπε να της δώσω να καταλάβει πως την αφήνω για το καλό της και πως σύντομα θα είμαστε ξανά μαζί. Έκτοτε, πέρασαν έξι μήνες και το παιδί παραμένει στο ίδρυμα», είπε η ίδια στα gegonota.news.\nΈχασε το σύζυγό της πριν 3 χρόνια\nΗ 48χρονη μοδίστρα, έχασε τον σύζυγό της πριν από τρία χρόνια από πνευμονία. Οι συνθήκες εργασίας του δημιούργησαν το πρόβλημα της υγείας του. Η οικονομική κατάστασή τους ήταν εξαιρετικά δύσκολη, αλλά μετά τον θάνατο του συζύγου υπήρξε η κατάρρευση. Ένα χρόνο πριν τον θάνατό του αρρώστησε και το παιδί.\n«Ο πατέρας μου θα μπορούσε να βοηθήσει αλλά δεν θέλει. Δεν ενέκρινε ποτέ τον σύζυγό μου και οι σχέσεις μας διαταράχθηκαν. Έχει μια νέα ζωή και δεν χωράμε σε αυτή, παρότι από την πρώην σύζυγο αποκόμισε μια μεγάλη κληρονομιά. Με τον ίδιο τρόπο συμπεριφέρεται και στην ετεροθαλή αδελφή του. Παντού λοιπόν έβλεπα αδιέξοδο. Μια ημέρα είπα πως δεν θα πεθάνει το παιδί μου και έτσι σηκώθηκα το πρωί, την φίλησα και πήγα γραμμή στην Πρόνοια».\n«Ή θα πέθαινε δίπλα μου ή θα σωζόταν μακριά μου»\nΔεν μπορώ να ζήσω το παιδί, θα πεθάνει. Δεν έχω φαγητό, ρεύμα, νερό. Πόνεσα βαθιά αλλά λύση δεν υπήρχε. Εάν δεν το έδινα εγώ, κάποια στιγμή θα το παίρνανε το παιδί. Μάνα είμαι. Έπρεπε να αποφασίσω εάν θα πεθάνει δίπλα μου με την κατάσταση που ζούσαμε ή θα σωθεί μακριά μου», μας είπε.\nΗ μητέρα βλέπει την 9 χρονη κόρη της κάθε 20 ημέρες. Την συνοδεύει στο Νοσοκομείο για τις μεταγγίσεις, ενώ η ίδια ζει σε ένα συγγενικό σπίτι, σε κάποιο χωριό της Θεσσαλίας, που για ευνόητους λόγους δεν καταγράφουμε.\nΧρωστάει 12.650 ευρώ\nΤο χρέος ση ΔΕΗ είναι 10.000 ευρώ και στη ΔΕΥΑΜΒ 2.650 ευρώ. Από το 2014 κανένας διακανονισμός δεν τηρήθηκε και το χρέος εκτοξεύθηκε.


Πώς η yoga θα αλλάξει τον τρόπο που αντιμετωπίζεις την καθημερινότητα\nΤρίτη, 3 Ιούλιος 2018 19:20\nΗ σχέση μου με τη γυμναστική ήταν πάντοτε καλή, ωστόσο η ρουτίνα σε παρασέρνει και ξεχνάς να ακούσεις τις ανάγκες του σώματός σου. Όσο το ξεχνάς, σε ξεχνάει κι αυτό. Αν και δεν είναι χειμώνας και οι εξορμήσεις στην παραλία έχουν ήδη ξεκινήσει, εγώ πήρα την απόφαση να μείνω στην πόλη, να εντοπίσω το καλύτερο studio yoga και να μπω στη διαδικασία να κάνω το καλύτερο που μπορώ. Η πιο motivational σκέψη για όσους γυμνάζονται είναι η εξής: τίποτα δεν χτίζεται μέσα σε μία μέρα, αλλά η εξάσκηση –ειδικά αυτή της yoga, που συν τοις άλλοις προϋποθέτει συγκέντρωση- απαιτεί υπομονή και χρόνο. Love the skin you live in, it will love you back. Όλα αυτά που βλέπεις στα Instagram accounts των αγαπημένων σου yogi , ξαφνικά γίνονται πραγματικότητα , γιατί κι εσύ τα προσεγγίζεις μετά από την κάθε πρακτική σου.\nΗ λέξη yoga προέρχεται από την λέξη yuj, η οποία σημαίνει “ενώνω”. Σε ελεύθερη μετάφραση γιόγκα σημαίνει "ένωση του σώματος με την ψυχή και τον νου". Η yoga κρύβει από πίσω μία ολόκληρη κουλτούρα, ακούει τις ανάγκες του ατόμου, φιλτράρει τις σκέψεις, ηρεμεί τον νου του, συμβάλλει στο να εξασφαλίσει κανείς ισορροπία (σωματική και πνευματική). Κυρίως, όμως, γυμνάζει, γιατί ασκείς πίεση σε όλο το σώμα, και παράλληλα πρέπει να βρεις τον τρόπο να ηρεμήσεις μέσα στην κάθε στάση.\nΓιατί η Yoga είναι η ιδανική γυμναστική για εσένα\n*Εφόσον βρεις έναν καλό instructor, δεν θα βαριέσαι να παρακολουθήσεις το μάθημα! Η αναβλητικότητα του γυμναστηρίου και οι ετήσιες συνδρομές που πήγαιναν στράφι ανήκουν πια στο παρελθόν. *Ανακαλύπτεις τις δυνάμεις και τα όριά σου. Πετυχαίνεις πράγματα που δεν φανταζόσουν ότι μπορείς: π.χ. αποκτάς τον έλεγχο της αναπνοής σου, ενώ ταυτόχρονα σφίγγεις τους μύες σου και αποβάλλεις την τοξικότητα από τον ζωτικό οργανισμό. *Νιώθεις πως ενεργοποιείς το κορμί σου από τα πέλματα ως το κεφάλι στο 100%. *Νιώθεις το κάθε μέρος του σώματός σου ξεχωριστά και συνδέεσαι με το κορμί σου. Η αυτοσυγκέντρωση σου τώρα είναι στα ύψη. *Η καθημερινότητα είναι ασφυκτική και οι υποχρεώσεις πολλές. Είναι σημαντικό να μπορείς να ηρεμήσεις εσύ τον ίδιο σου τον εαυτό. Μέσα από τη διαδικασία χαλάρωσης στο τέλος του μαθήματος, με τις οδηγίες του δασκάλου, τελικά πετυχαίνεις κάτι μαγικό. *Όταν επανέρχεσαι στην πραγματικότητα και στο «εδώ και τώρα», όλα έχουν αλλάξει κι ανυπομονείς μέχρι το επόμενο session. Η συνέχεια της ημέρας σου είναι πιο εύκολη. Το μάθημα της Yoga θα λέγαμε πως είναι ένα ταξίδι με αρχή – μέση – τέλος . Ο προορισμός του καθένα διαφέρει , αλλά η ηρεμία και η σύνδεση με τη γη επιτυγχάνεται σίγουρα. *Μαθαίνεις πρακτικές που μπορείς να εφαρμόσεις και μόνος σου σε μία στιγμή πίεσης.\nΤα μαθήματα που παρακολουθώ εγώ, συνοδεύονται από διαλογισμό και σε αρκετό μέρος του μαθήματος εστιάζω στον έλεγχο των σκέψεων. Πάντως, η συμβουλή μου για εσένα είναι να επιλέξεις ένα studio που θα παρέχει αρκετές εναλλακτικές πρακτικές: Hatha, Aerial , Acro Yoga, Vinysasa, Kundalini, Ashtanga. Υπάρχουν ποικίλα είδη και το ιδανικό για τον καθένα είναι διαφορετικό. Μπορείς να δεις σε ποια πρακτική το σώμα ανταπεξέρχεται καλύτερα και να μοιράσεις τις πρακτικές σου σε 2 ή 3 είδη yoga.\nΗ yoga με άλλαξε, έγινε το μέσο της καθημερινής μου χαλάρωσης , περιόρισα την αρνητικότητα γύρω μου και σταθεροποίησα τη γαλήνη.\nΕίδη yoga για να επιλέξεις\nΗ Hatha: Η hatha προέρχεται από τις σανσκριτικές λέξεις «Ha» που σημαίνει ο ήλιος και «Tha» που σημαίνει σελήνη. Η πρακτική της συνήθως επικεντρώνεται σε αργές και απαλές κινήσεις, αναπνευστικές ασκήσεις και διαλογισμό γι΄αυτό και αποτελεί έναν εξαιρετικό τρόπο να χαλαρώσεις το βράδυ.\nΗ Aerial: Με τη χρήση ενός μαλακού υφάσματος, μιας αιώρας, που κρέμεται από το ταβάνι, θα διερευνήσεις νέες και παραδοσιακές γιόγκα asanas, με το σωματικό σου βάρος να υποστηρίζεται μερικώς ή πλήρως. Δουλεύεις αποκλειστικά με τη δύναμη της βαρύτητας ενώ γυμνάζεσαι με την αιώρα.\nΗ Acro Yoga: είναι μια δυναμική πρακτική, που συνδυάζει τη σοφία της γιόγκα, τη δυναμική ισχύ των ακροβατικών και διάφορες άλλες θεραπευτικές τεχνικές. Απαιτεί συνεργασία μεταξύ των μαθητών.\nΗ Vinyasa μπορεί να μεταφραστεί «τακτοποίηση με έναν ιδιαίτερο τρόπο». Οι μαθητές μαθαίνουν να συντονίζουν την κίνηση με την αναπνοή και να «ρέουν» από τη μία στάση στην άλλη. Στόχος είναι να αποκτήσει κανείς μια φυσική ζωτικότητα, αλλά και να αυξήσει την συνειδητότητα του.\nNamaste, λοιπόν, μέχρι την επόμενη φορά...\n*“Namaste” σημαίνει το φως μέσα μου υποκλίνεται στο φως μέσα σου. Δηλώνει ευγνωμοσύνη και σεβασμό στους μαθητές και το δάσκαλο.


Οκτώβριος 2015 ΔΙΕΘΝΕΙΣ ΣΧΕΣΕΙΣ ΠΟΛΙΤΙΣΜΟΥ INTERNATIONAL RELATIONS FOR CULTURE Με την υποστήριξη : - ppt κατέβασμα\nΔημοσίευσεἸουλία Καλάρης Τροποποιήθηκε πριν περίπου ένα χρόνο\nΠαρουσίαση με θέμα: "Οκτώβριος 2015 ΔΙΕΘΝΕΙΣ ΣΧΕΣΕΙΣ ΠΟΛΙΤΙΣΜΟΥ INTERNATIONAL RELATIONS FOR CULTURE Με την υποστήριξη :"— Μεταγράφημα παρουσίασης:\n1 Οκτώβριος 2015 ΔΙΕΘΝΕΙΣ ΣΧΕΣΕΙΣ ΠΟΛΙΤΙΣΜΟΥ INTERNATIONAL RELATIONS FOR CULTURE Με την υποστήριξη :\n2 Ο « Σφυγμός Πολιτισμού » π ου γεννήθηκε τον Οκτώβριο του 2010 α π οτελεί μια π ρωτοβουλία της μη κερδοσκο π ικής εταιρείας Διεθνείς Σχέσεις Πολιτισμού, με τη στήριξη του Ελληνο - Αμερικανικού Εμ π ορικού Ε π ιμελητηρίου και σε συνεργασία με την εταιρεία στατιστικών ερευνών ΑΠΟΨΙΣ. Ο Σφυγμός ε π ιχειρεί να α π οτυ π ώσει τη γνώμη του κοινού σε θέματα π ου αφορούν σε όλους τους τομείς π ολιτισμού : βιβλίο, θέατρο, μουσική, εικαστικά, κινηματογράφο, χορό κ. α. με στόχο την ανάλυση των δεδομένων σε ηλικιακό, μορφωτικό, οικονομικό και κοινωνικό ε π ί π εδο. Στο π λαίσιο αυτό, ο « Σφυγμός Πολιτισμού » ε π ιστρέφει τον Οκτώβριο 2015 για την καταγραφή της π ολιτιστικής συμ π εριφοράς του ευρύτερου κοινού και των π ολιτών π ου ασχολούνται ε π αγγελματικά με π ολιτιστικές δραστηριότητες. Μετράμε το σφυγμό μας !\n3 Η στατιστική έρευνα συνιστά ένα π ολύτιμο εργαλείο π εριγραφής της υφιστάμενης κατάστασης αλλά και καταγραφής των τάσεων και των αλλαγών στις συμ π εριφορές του κοινού. Τα α π οτελέσματά της π αίζουν καθοριστικό ρόλο στην αξιολόγηση και τον ε π ανα π ροσδιορισμό των δράσεων και των στόχων κάθε φορέα, ενώ π ροσφέρουν π ολύτιμες υ π ηρεσίες στη διαδικασία χάραξης π ολιτικής και στην α π οτελεσματική διαχείριση φορέων και θεσμών. Προς αυτή την κατεύθυνση, η καθιέρωση της έρευνας και η διεξαγωγή της ανά τακτά χρονικά διαστήματα μ π ορεί να π ροσφέρει α π τά και έγκυρα συμ π εράσματα για τις π ροτιμήσεις του κοινού, την αντα π όκρισή του στα διάφορα δρώμενα, τις μεταβαλλόμενες ανάγκες και π ροσδοκίες του και έτσι, να λειτουργήσει ως π υξίδα για μελλοντικές δράσεις και στόχους. Τι είναι ο Σφυγμός Πολιτισμού ;\n4 Ταυτότητα Έρευνας Είδος έρευνας : Έρευνα κοινής γνώμης για τον π ολιτισμό Γεωγραφική κάλυψη : Σύνολο της χώρας Μέγεθος δείγματος : 1000 άτομα στο συνολικό π ληθυσμό της χώρας και 250 άτομα π ου ασχολούνται ε π αγγελματικά ( άμεσα ή έμμεσα ) με π ολιτιστικές δραστηριότητες Εξεταζόμενος π ληθυσμός : Γενικός π ληθυσμός 18 ετών και άνω και στοχευμένο κοινό π ου ασχολούνται ε π αγγελματικά ( άμεσα ή έμμεσα ) με π ολιτιστικές δραστηριότητες Μέθοδος έρευνας : Τηλεφωνικές συνεντεύξεις, με τη χρήση ειδικού συστήματος τηλεφωνικών συνεντεύξεων CATI (computer aides telephone interviews) Περίοδος έρευνας : 16-21 Οκτωβρίου 2015 Μέθοδος δειγματοληψίας : Στρωματο π οιημένη α π λή τυχαία δειγματοληψία, με τη μέθοδο των π οσοστώσεων ως π ρος τη γεωγραφική κατανομή του π ληθυσμού, το φύλο και την ηλικία Η ΑΠΟΨΙΣ είναι μέλος της ESOMAR, του WAPOR και του AAPOR, ακολουθεί τον κώδικα δεοντολογίας του ΣΕΔΕΑ / ΠΕΣΣ και είναι εγγεγραμμένη στο Μητρώο Φορέων και Ε π ιχειρήσεων Δημοσκο π ήσεων π ου τηρείται στο Τμήμα Ελέγχου και Διαφάνειας του Εθνικού Συμβουλίου Ραδιοτηλεόρασης ( ΕΣΡ ) με τον αριθμό 17\n5 Πόσο συχνά παρακολουθείτε πολιτιστικές εκδηλώσεις; Το κοινό π αρακολουθεί συχνότερα κινηματογράφο και θέατρο. Κινηματογράφο : η νεότερη γενιά, α π όφοιτοι κυρίως δευτεροβάθμιας εκ π αίδευσης, π ου κατοικούν σε μεγάλες π όλεις. Θέατρο : π ροτιμούν οι ηλικίες 35-44, υψηλού μορφωτικού ε π ι π έδου, π ου κατοικούν σε π ρωτεύουσα Νομού. Πάνω α π ό 50% τα π οσοστά όσων δεν π αρακολουθούν π οτέ σεμινάρια - διαλέξεις (58%), λογοτεχνία - π οίηση (57%), εκθέσεις (53%) και χορό (51%). Πολύ καλύτερα τα π οσοστά σε σύγκριση με τα α π οτελέσματα π ου είχαμε 5 χρόνια π ριν ! Γενικά οι π ερισσότεροι α π άντησαν ότι π αρακολουθούν κά π οιες π ολιτιστικές εκδηλώσεις 1-2 φορές το χρόνο.\n6 Πως κρίνετε το χρηματικό αντίτιμο που καταβάλετε για τα κάτωθι πολιτιστικά προϊόντα ; « Φθηνά » χαρακτηρίζονται τα Μουσεία και οι Αρχαιολογικοί Χώροι. « Ακριβά » χαρακτηρίζονται ο κινηματογράφος, το θέατρο και οι συναυλίες. « Κανονικά » χαρακτηρίζονται τα βιβλία, οι εκθέσεις και τα dvd/cd. « Ακριβό » το χρηματικό αντίτιμο χαρακτηρίζεται κυρίως α π ό γυναίκες, μεγαλύτερες ηλικίες, χαμηλού μορφωτικού ε π ι π έδου, ανέργους και κατοίκους χωριών και κωμο π όλεων. « Κανονικό » το χρηματικό αντίτιμο χαρακτηρίζεται κυρίως α π ό άνδρες, νεότερης ηλικίας κάτω των 45 ετών, με ανώτερο και ανώτατο μορφωτικό ε π ί π εδο π ου κατοικούν σε μεγάλες π όλεις. Τα ίδια συμ π εράσματα είχαν π ροκύψει και στην έρευνα του 2010. Γενικά όμως σήμερα οι π ολίτες κρίνουν κυρίως « κανονικό » το αντίτιμο των π ολιτιστικών δραστηριοτήτων και όχι « ακριβό » π ου το χαρακτήριζαν 5 χρόνια π ριν.\n7 Τα τελευταία 3 χρόνια έχετε παρακολουθήσει ελληνική ταινία σε κινηματογραφική αίθουσα ; Το 54,4% του ευρύ κοινού δεν έχουν π αρακολουθήσει τα τελευταία 3 χρόνια ελληνική ταινία σε κινηματογραφική αίθουσα. Ελληνικές ταινίες στον κινηματογράφο π αρακολουθούν κυρίως άτομα νεότερης ηλικίας, ανώτερου μορφωτικού ε π ι π έδου και κάτοικοι μεγάλων π όλεων.\n8 Ενημερώνεστε επαρκώς για τις πολιτιστικές εκδηλώσεις που διοργανώνονται ; Οι π ολίτες φαίνεται να ενημερώνονται για τις π ολιτιστικές εκδηλώσεις κυρίως α π ό την τηλεόραση, το ραδιόφωνο και το internet, ενώ π ολύ χαμηλότερα είναι τα π οσοστά για τις εφημερίδες, τα π εριοδικά και την υ π αίθρια διαφήμιση. Ό π ως είναι λογικό, τα π οσοστά αυτά διαφορο π οιούνται ανάλογα με την ηλικία και το μορφωτικό ε π ί π εδο των ερωτώμενων.\n9 Πόσο συχνά επισκέπτεσθε μουσεία και αρχαιολογικούς χώρους στην Ελλάδα; Συχνότεροι επισκέπτες : νέοι έως 34 ετών, με παιδιά, ανώτερου μορφωτικού επιπέδου που εργάζονται στο δημόσιο ή ιδιωτικό τομέα. Σχεδόν ε π τά στους δέκα (69%) δεν ε π ισκέ π τονται τα π ωλητήρια των μουσείων για να π ρομηθευτούν τα δώρα τους. Το 40% δηλώνει ότι δεν έχει ε π ισκεφτεί π οτέ κά π οιο π ωλητήριο γιατί π ιστεύει ότι τα π ροϊόντα π ου π ωλούνται είναι ιδιαίτερα ακριβά.\n10 Πιστεύετε ότι χρειάζεται αλλαγή στρατηγικής διεκδίκησης για την επιστροφή των γλυπτών του Παρθενώνα;\n11 Συμφωνείτε ή διαφωνείτε με την χρήση αρχαίων μνημείων για σύγχρονα πολιτιστικά γεγονότα; Για εκδηλώσεις π ου έχουν οργανωθεί τελευταία σε αρχαιολογικούς χώρους θετική ά π οψη εκφράζει το 80% στο ευρύ κοινό και το 47% στους ανθρώ π ους του π ολιτισμού. 1 ο π οσοστό : Ευρύ κοινό 2 ο π οσοστό : Άνθρω π οι του π ολιτισμού 1 ο π οσοστό : Ευρύ κοινό 2 ο π οσοστό : Άνθρω π οι του π ολιτισμού\n12 Πιστεύετε ότι το ελληνικό εκπαιδευτικό σύστημα βοηθάει στη δημιουργία πολιτιστικής συνείδησης; Στην έρευνα του 2010 τα α π οτελέσματα ήταν άκρως α π ογοητευτικά, αφού στο ευρύ κοινό το π ολύ / αρκετά έφτανε μόλις στο 5% ( σήμερα 37%). Σημαντική διαφορο π οίηση π αρατηρείται ανάμεσα στο ευρύ κοινό και στους ανθρώ π ους π ου δραστηριο π οιούνται στον π ολιτισμό.\n13 Πιστεύετε ότι οι κυβερνήσεις μετά την μεταπολίτευση λειτούργησαν σωστά ως προς την ανάπτυξη του πολιτισμού και της δημιουργίας; Στο ευρύ κοινό περισσότερο αρνητικοί εμφανίζονται οι κάτοικοι της Περιφέρειας και οι άνεργοι. Στους ανθρώπους του πολιτισμού περισσότερο αρνητικοί εμφανίζονται οι γυναίκες και οι ερωτώμενοι μεγαλύτερων ηλικιών.\n14 Θεωρείτε ότι ο πολιτισμός είναι βιομηχανία; Καθολικό Ναι από όλους ! 76% στο ευρύ κοινό και 92% στους ανθρώπους του πολιτισμού.\n15 Θεωρείτε ότι η Ελλάδα πρέπει να επενδύσει στον πολιτισμό ακόμα και σε περιόδους οικονομικής κρίσης ; Αντίστοιχα ποσοστά ήταν και στην έρευνα που διεξήχθη το 2010, στην αρχή δηλαδή της οικονομικής κρίσης.\n16 Μπορεί ο πολιτισμός να αποτελέσει για την Ελλάδα μοχλό ανάπτυξης ; Επίσης η πλειοψηφία πιστεύει ότι θα μπορούσε ο πολιτισμός να συνεισφέρει για την έξοδο της χώρας από την κρίση (71% στο ευρύ κοινό / 92% στους ανθρώπους του πολιτισμού ).\n17 Είστε ικανοποιημένος/η από την πολιτιστική παραγωγή της Ελλάδας; Στο ευρύ κοινό ικανο π οίηση σε ορισμένους τομείς αισθάνεται το 37,5% και αναφέρονται κυρίως στους τομείς του θεάτρου, των εικαστικών και του κινηματογράφου.\n18 Τι πιστεύετε ότι έχουμε να « πουλήσουμε » από το χώρο του πολιτισμού ; Πιστεύετε ότι εισάγουμε περισσότερο πολιτισμό από ότι εξάγουμε ;\n19 Θεωρείτε ότι τα πολιτιστικά γεγονότα που συμβαίνουν στην Ελλάδα θα μπορούσαν να εξαχθούν σε άλλες χώρες με επιτυχία; Αντίστοιχα π οσοστά έχουμε και στο αν θεωρούν άξιο το ελληνικό ανθρώ π ινο δυναμικό για να διοργανώσει π ολιτιστικά γεγονότα με διεθνή α π ήχηση. Ναι / Μάλλον Ναι : ευρύ κοινό 73% - άνθρω π οι π ολιτισμού 84% Όχι / Μάλλον Όχι : ευρύ κοινό 24% - άνθρω π οι π ολιτισμού 15% Εκείνοι π ου θεωρούν άξιο το ελληνικό ανθρώ π ινο δυναμικό είναι μεγαλύτερες ηλικίες και κυρίως άτομα ανώτερου μορφωτικού ε π ι π έδου.\n20 Τι είδους γεγονότα θα προσέλκυαν το διεθνές κοινό; ΘΕΑΤΡΟ π ροτιμούν οι άνδρες α π ό τις γυναίκες ΕΙΚΑΣΤΙΚΑ π ροτιμούν κυρίως οι γυναίκες, 45-54 ετών ΜΟΥΣΙΚΗ στο ευρύ κοινό ε π ιλέγουν π ερισσότερο στην Ή π ειρο και στην Μακεδονία Στους ανθρώ π ους του π ολιτισμού : οι μικρότερες ηλικίες\n21 Ποια πολιτιστικά στοιχεία της χώρας πιστεύετε ότι ελκύουν περισσότερο τους τουρίστες ; Άνθρω π οι π ολιτισμού\n22 Ποιές μορφές πολιτιστικού τουρισμού πιστεύετε ότι θα μπορούσαν να λειτουργήσουν καλύτερα στην χώρα; Οι ερωτώμενοι του ευρύ κοινού π ροτείνουν τον αρχαιολογικό (63%) και το γαστρονομικό τουρισμό (38%). Οι ερωτώμενοι του π ολιτισμού π ροτείνουν το θρησκευτικό (34%) και τον αρχαιολογικό τουρισμό (32%). Στην έρευνα του κοινού, το γαστρονομικό τουρισμό π ροτείνουν κυρίως άνδρες, ηλικίας 45-54 και οι κάτοικοι της Κρήτης. Μικρότερα π οσοστά π αρατηρούνται για τον αγροτουρισμό, τον οικοτουρισμό, τον ιαματικό και τον αθλητικό τουρισμό.\n23 Θεωρείτε ότι η Ελλάδα προωθεί επαρκώς τον ελληνικό πολιτισμό στο εξωτερικό; Στο ευρύ κοινό το 50% πιστεύει ότι η Ελλάδα προωθεί τον ελληνικό πολιτισμό στο εξωτερικό. Το ποσοστό αυτό 5 χρόνια πριν ήταν στο 23%.\n24 Γνωρίζετε αν η Ελλάδα έχει δομές προώθησης του πολιτιστικού προϊόντος της στο εξωτερικό; Γνωρίζετε το Ελληνικό Ίδρυμα Πολιτισμού; Αντίστοιχα ένας στους δύο από τους ανθρώπους του πολιτισμού είπε ότι δε γνωρίζει, ενώ το υπόλοιπο 33% απάντησε ότι γνωρίζει ότι υπάρχει αλλά δε γνωρίζει που δραστηριοποιείται. Ενδεικτικά αναφέρουμε ότι το 79% του ευρύ κοινού δεν έχει καν ακούσει το Ελληνικό Ίδρυμα Πολιτισμού, ενώ όσοι το γνωρίζουν έχουν μία πολύ θολή εικόνα για τη δραστηριότητά του.\n25 Πιστεύετε ότι στην πολιτιστική διπλωματία θα έπρεπε να παίζουν πιο ενεργό ρόλο οι Πρεσβείες μας και το Υπουργείο Εξωτερικών ; Οι θετικές α π αντήσεις ( Σίγουρα / Μάλλον Ναι ) συγκεντρώνουν το 76%. Προέρχονται κυρίως α π ό άτομα με υψηλό μορφωτικό ε π ί π εδο Α π άντησαν οι άνθρω π οι του π ολιτισμού\n26 Πιστεύετε ότι το κράτος επενδύει επαρκώς στη σύγχρονη πολιτιστική δημιουργία, στηρίζοντας δημιουργούς και παραγωγούς; Ταυτόχρονα όλοι πιστεύουν ότι οι ιδιωτικές χορηγίες έχουν μειωθεί τα τελευταία χρόνια.\n27 Με ποιο κριτήριο θα έπρεπε να δίνεται η κρατική επιχορήγηση στους πολιτιστικούς φορείς; Ευρύ κοινό\n28 «Όποιος φορέας δεν μπορεί να επιβιώσει αυτοχρηματοδοτούμενος να κλείσει». Συμφωνείτε ή διαφωνείτε με αυτή την άποψη; Στο ευρύ κοινό ένας στους τέσσερις π ιστεύει ότι οι μη αυτοχρηματοδοτούμενοι φορείς π ρέ π ει να κλείσουν. Κυρίως οι μεγαλύτεροι άνθρω π οι και οι κάτοικοι της Αττικής. Στους ανθρώ π ους του π ολιτισμού οι α π αντήσεις είναι μοιρασμένες. Χωρίς σημαντικές διαφορο π οιήσεις στα δημογραφικά χαρακτηριστικά.\n29 Το Υπουργείο Πολιτισμού βοηθάει στην απορρόφηση κονδυλίων της Ευρωπαϊκής Ένωσης για θέματα πολιτισμού ; Οι μισοί ερωτώμενοι α π άντησαν αρνητικά ( λίγο / καθόλου ). Μόνο δύο στους δέκα εί π ε ότι βοηθάει π ολύ / αρκετά. Αρνητικά απάντησαν κυρίως άνδρες και άτομα άνω των 35 ετών. Α π άντησαν άνθρω π οι του π ολιτισμού\n30 Τι νομίζετε ότι απαιτείται για την προσέλκυση επενδυτικών κεφαλαίων στον πολιτισμό; Α π άντησαν άνθρω π οι του π ολιτισμού\n31 Ποιες καλές πρακτικές του εξωτερικού θεωρείτε ότι πρέπει να υιοθετήσουμε ως χώρα ; Α π άντησαν άνθρω π οι του π ολιτισμού\nΚατέβασμα ppt "Οκτώβριος 2015 ΔΙΕΘΝΕΙΣ ΣΧΕΣΕΙΣ ΠΟΛΙΤΙΣΜΟΥ INTERNATIONAL RELATIONS FOR CULTURE Με την υποστήριξη :"


Τρίτη, 06 Ιουνίου 2017 11:26\n«Το να είσαι ανυπάκουος σε κάτι που οδηγεί έναν συνάνθρωπό μας στον θάνατο, είναι πράξη αντίστασης και όχι παρανομία».\nΓνώρισα τον καρδιολόγο Γιώργο Βήχα γύρω στο 2013, στον Καπνικό Σταθμό Κατερίνης, όταν είχε έρθει ως υπεύθυνος και ιδρυτής του Μητροπολιτικού Ιατρείου Ελληνικού για να παραλάβει τα ιατρικά μηχανήματα και τα φάρμακα, δωρεά από την Kalliopi Brandstäter, την πρόεδρο του Ελληνογερμανικού Συλλόγου Förder- und Freundeskreis Elliniko e.V. από το Αμβούργο της Γερμανίας. Από τότε παρακολουθώ την πορεία του.\nΤο ερχόμενο Σάββατο, στις 10 Ιουνίου, στις 9 το βράδυ, ο Γιώργος Βήχας έρχεται με την άλλη άγνωστη του ιδιότητα στο πλατύ κοινό. Του θεατρικού συγγραφέα αλλά και του ηθοποιού. Στον Καπνικό Σταθμό, στον χώρο όπου στεγάζεται και δραστηριοποιείται η Εθελοντική Ομάδα Δράσης, θα φιλοξενηθεί η θεατρική ομάδα του Μητροπολιτικού Ιατρείου Ελληνικού.\nΜια παιδική θεατρική παράσταση «Η μελωδία που έκανε τα αστέρια να μιλήσουν» που έγραψε και παίζει ο ίδιος-και θα απολαύσουν οι μικροί και μεγάλοι φίλοι της πόλης. Με ευκαιρία λοιπόν αυτής της παράστασης μίλησα μαζί του για πολλά και ενδιαφέροντα για όλες τις ιδιότητες του…\nΕυχαριστώ που μου παραχωρείτε την συνέντευξη για το e-pieria. Αν και γνωριζόμαστε χρόνια μέσα από τον εθελοντισμό, δεν γνώριζα την καλλιτεχνική σας πλευρά. Πιστεύω και πολλοί ακόμη συμπολίτες μας. Πότε ξεκίνησε το ταξίδι της θεατρικής συγγραφής ;\nΞεκίνησα να γράφω όταν η μεγάλη μου κόρη ήταν 4 ετών (τώρα είναι 20), και είχε μια ίωση. Προσπάθησα να της εξηγήσω σαν γιατρός τι είναι ίωση χωρίς επιτυχία. Τότε έγραψα το πρώτο παραμύθι ''Ο Ιάσωνας και ο Ιός'' και όταν της το διάβασα αμέσως κατάλαβε τι σημαίνει ίωση. Και εγώ τότε κατάλαβα όχι μόνο έναν διαφορετικό τρόπο επικοινωνίας με τα παιδιά, αλλά και έναν διαφορετικό τρόπο δικής μου έκφρασης.\nΓια την εκδήλωση στον Καπνικό Σταθμό διαβάστε εδώ\nΓιατρός, εθελοντής, θεατρικός συγγραφέας, ηθοποιός αλλά και αθλητής..Σίγουρα το 24ωρο δεν αρκεί . Τελικά ο άνθρωπος Γιώργος Βήχας πότε ξεκουράζεται;\nΗ αλήθεια είναι πως τα τελευταία 6 χρόνια δεν υπάρχουν πολλά περιθώρια ξεκούρασης. Ευτυχώς όμως όλες αυτές οι δραστηριότητες με αναζωογονούν και μου δίνουν πολύ μεγάλη δύναμη.\nΌταν δημιουργήθηκε το Μητροπολιτικό Ιατρείο Ελληνικού για να καλύψει τα μεγάλα κενά στην υγεία, πιστεύατε ότι θα κρατήσει τόσα χρόνια και θα έχει τόσο αλματώδη επισκεψιμότητα; Πού πάμε τελικά;\nΌχι. Δεν μπορούσα τότε να φανταστώ πώς θα κρατούσε τόσα πολλά χρόνια αυτή η κατάσταση. Δυστυχώς όχι μόνο κρατάει ακόμη, το χειρότερο είναι πως δυστυχώς θα βιώσουμε για πολλά χρόνια ακόμη αυτή την απάνθρωπη εξαθλίωση.\nΤι είναι για τον άνθρωπο Γιώργο Βήχα το Μητροπολιτικό Ιατρείο Ελληνικού;\nΤο ΜΚΙΕ είναι ένας αυτοδιαχειριζόμενος χώρος Αλληλεγγύης και Αντίστασης, ένας χώρος Ελπίδας αλλά και Αγώνα.\nΤελικά η οικονομική κρίση είναι αποτέλεσμα κρίσης αξιών και ιδανικών; Υπάρχει ελπίδα για το χτίσιμο μιας ιδανικής κοινωνίας που θα παραδώσουμε στην νέα γενιά;\nΝαι είναι μια κρίση αξιών και ιδανικών. Μία κρίση που εκτός από την σκοτεινή της πλευρά, όλα αυτά που καθημερινά βιώνουν οι πολίτες ως επιπτώσεις, υπάρχει και η φωτεινή πλευρά. Μία ξεχασμένη Αξία, η Αξία της Αλληλεγγύης που αναδεικνύεται τα τελευταία χρόνια με έναν τρόπο εντυπωσιακό, απλώνεται σαν ένα τεράστιο δίκτυ σε όλη τη χώρα, επουλώνει πληγές όχι μόνο σωματικές αλλά κυρίως ψυχικές. Πιστεύω πως έχουμε ήδη αρχίσει να χτίζουμε την νέα κοινωνία με βασικό υλικό την Αλληλεγγύη, ακόμη είναι πολύ νωρίς για να φανεί, αλλά το χτίσιμο έχει ξεκινήσει.\nΜπορεί η δύναμη της Τέχνης, με οποιαδήποτε μορφή της να μας βγάλει από το τέλμα ή είναι δύσκολο πλέον να ελπίζουμε στην δύναμη της;\nΚατά την γνώμη μου αυτός είναι ο ρόλος και η δύναμη της Τέχνης. Η Μουσική, το Θέατρο, η Λογοτεχνία κτλ σε όλες τις δύσκολες ιστορικές περιόδους ενέπνευσαν, ανακούφισαν, γέννησαν την Ελπίδα και πυροδότησαν το ξεκίνημα Αντίστασης και Αγώνα. Τόσο σε προσωπικό όσο και σε συλλογικό επίπεδο.\nΗ θεατρική συγγραφή είναι αυτή που σας ξεκουράζει από όσα βλέπετε κάθε μέρα στα απογοητευμένα πρόσωπα των ασθενών ή τη χρησιμοποιείτε ως μέσο να περάσετε τα μηνύματα σας στον πολίτη;\nΣυμβαίνουν και τα δύο. Γράφοντας παίρνω δύναμη για να αντιμετωπίσω την καθημερινή δυστυχία που αντικρίζω, και με την «Μελωδία που έκανε τα αστέρια να μιλήσουν» επειδή αναφέρεται στην κατάσταση που ζούμε, ένιωθα επιπλέον και μια μεγάλη ψυχική ανάταση, μια εκτόνωση, γιατί μπορούσα να εκφράσω όλο αυτό που είχε συσσωρευτεί μέσα μου. Ταυτόχρονα ήθελα να ''μιλήσω'' στα παιδιά (αλλά και στους μεγάλους) και να τους περιγράψω αυτό που ζούμε με όλη την αλήθεια αλλά με έναν τρόπο αισιόδοξο. Ήταν ένα εγχείρημα δύσκολο, αλλά ταυτόχρονα ήταν και πολύ ωραίο.\nΠοιο είναι το μήνυμα της θεατρικής παράστασης «Η μελωδία που έκανε τα αστέρια να μιλήσουν». που θα δουν οι θεατρόφιλοι της Κατερίνης;\nΤο πρώτο μήνυμα είναι η απομυθοποίηση του ''κακού''. Όταν μια δύσκολη κατάσταση την αντιμετωπίζουμε ''θεωρητικά'' και από απόσταση μας φαίνεται τεράστια και ανίκητη. Όταν όμως αρχίζουμε την αναμέτρηση μαζί της, την δούμε από κοντά, παίρνει το ύψος το δικό μας, καταλαβαίνουμε πως δεν είναι ανίκητο το κακό αρκεί να αγωνιστούμε. Και αυτό είναι το δεύτερο μήνυμα. Ο Αγώνας! Όταν αγωνιζόμαστε μπορούμε να καταφέρουμε τα πάντα. Αρκεί να μην φοβόμαστε. Και αυτό είναι το τέταρτο μήνυμα. Να νικήσουμε τον φόβο που επίτηδες μας επιβάλουν.\nΤο κυρίαρχο όμως μήνυμα είναι πως η Αλληλεγγύη είναι το μεγαλύτερο μας όπλο σε αυτόν τον αγώνα.\n«Μη ζήσεις την ζωή σου παρέα με τον φόβο!» Οι νεοέλληνες μπορούμε να τον νικήσουμε ή κάποιοι μας βάζουν φρένο γιατί έτσι βολεύει τους όποιους εξουσιαστές από την αρχή του κόσμου;\nΦόβος και ενοχές. Αυτά τα δύο αρνητικά συναισθήματα καλλιεργούν συστηματικά και ύπουλα οι εξουσιαστές για να μας κρατούν με σκυμμένο το κεφάλι. Η ιστορία μας όμως πολλές φορές μας έχει δείξει πως μπορούμε να νικήσουμε και τον φόβο αλλά και το ''κακό''. Και θα νικήσουμε.\nΒλέπουμε τους πολίτες με σκυφτό κεφάλι να παραμιλούν στο δρόμο, να κλείνονται στον εαυτό τους σαν να έχουν την κύρια ευθύνη για ότι γίνεται. Θα περιμέναμε σε μια τέτοια συγκυρία να γίνουν όλοι μια γροθιά, να βγουν στους δρόμους και να βροντοφωνάξουν ένα ηχηρό «Φτάνει, μέχρι εδώ». Προσωπικά πιστεύω ότι όσο μερίδιο ευθύνης έχουμε οι πολίτες για εδώ που φτάσαμε τόσο μερίδιο ευθύνης μας αναλογεί για να αγωνιστούμε και να μην παραδώσουμε μια διαλυμένη χώρα στην επόμενη γενιά . Εσείς τι θα λέγατε σ’ αυτούς τους πολίτες;\nΟι πολίτες στα πρώτα χρόνια της κρίσης βγήκαν κατά χιλιάδες στους δρόμους και στις πλατείες, σε δυναμικές διαδηλώσεις με άγριες συγκρούσεις με την αστυνομία ( ΜΑΤ). Ταυτόχρονα αυτοοργανώθηκαν σε δομές Αλληλεγγύης σε όλη τη χώρα, σε δομές που ταυτόχρονα ήταν και χώροι Αντίστασης. Ανέτρεψαν με εκλογές το προηγούμενο κομματικό καθεστώς ( ΠΑΣΟΚ-ΝΔ) και έφερε στην εξουσία την Αριστερά, όπως πίστευαν. Δυστυχώς προδόθηκαν. Προδοθήκαμε. Αυτή η προδοσία από την παρούσα κυβέρνηση γέννησε μέσα στην κοινωνία μια μεγάλη απογοήτευση, στα όρια της κατάθλιψης, μία παραίτηση. Πάγωσαν οι πολίτες και αυτή η προδοσία ακινητοποίησε την κοινωνία. Δυστυχώς αυτό το πάγωμα της κοινωνίας η κυβέρνηση το ερμηνεύει ως ανοχή. Μέγα λάθος! Πολύ σύντομα η κυβέρνηση θα καταλάβει την οργή της κοινωνίας. Αυτό που λέω στους πολίτες είναι πως ο αγώνας συνεχίζεται, τίποτα δεν έχει χαθεί, ήρθε η ώρα να σηκώσουμε και πάλι το κεφάλι. Απαραίτητη προϋπόθεση είναι η ενότητα και το κοινό όραμα.\nΚλείνοντας την κουβέντα μας θα ήθελα να σας ρωτήσω αν σκέφτεστε να δώσετε ως ομάδα παραστάσεις και σε άλλα μέρη της χώρας ή αν θα εκδώσετε τα θεατρικά σας έργα για να φτάσουν σε κάθε αναγνώστη…\nΕίναι ο δεύτερος χρόνος που ανεβάζουμε αυτό το έργο, η διάθεση όλης της ομάδας είναι να δώσουμε παραστάσεις όπου μας καλέσουν. Αυτή τη περίοδο κάνουμε πρόβες στο νέο παιδικό θεατρικό έργο που έγραψα '' Η επέτειος της άσπρης τρίχας''. Ελπίζω του χρόνου να το παρουσιάσουμε και αυτό στην Κατερίνη. Μέχρι στιγμής δεν έχω προσπαθήσει να τα εκδώσω. Θα ήθελα όμως και ελπίζω να βρω τον χρόνο και να το προσπαθήσω.\nΝα δούμε τελικά βλέποντας την παιδική αυτή παράσταση αν είμαστε έτοιμοι να απομυθοποιήσουμε το ''κακό', αν μπορούμε να αναμετρηθούμε μαζί του, αν μπορούμε να το νικήσουμε, αν μπορούμε να αγωνιστούμε, αν είμαστε έτοιμοι να μην το φοβόμαστε αλλά να μας φοβάται. Αν τέλος μπορούμε να είμαστε αλληλέγγυοι. Μπορεί μια παιδική παράσταση να μας δώσει απλόχερα όλα αυτά τα μηνύματα? Το ερχόμενο Σάββατο, στην αυλή του Καπνικού Σταθμού με μια σακούλα τρόφιμα… Η αλληλεγγύη έτσι εκφράζεται!


η ελιά: Ο «απέραντος ωκεανός» του Γανυμήδη\nΝέες παρατηρήσεις του διαστημικού τηλεσκοπίου Hubble επιβεβαιώνουν την παλιά υποψία των πλανητολόγων για το υγρό εσωτερικό του Γανυμήδη, αναφέρει διεθνής ερευνητική ομάδα στο Journal of Geophysical Research. Ο Γανυμήδης έρχεται έτσι να προστεθεί στη λίστα των δορυφόρων που κρύβουν υπόγειους ωκεανούς, μαζί με την Ευρώπη του Δία και δύο φεγγάρια του Κρόνου, τον Εγκέλαδο και τον Τιτάνα -και είναι οι καλύτεροι γνωστοί στόχοι για την αναζήτηση μικροβιακής ζωής.\nΟι πρώτες άμεσες ενδείξεις ήρθαν το 2002, όταν η αποστολή Galileo της NASA χαρτογράφησε για πρώτη φορά το μαγνητικό πεδίο του δορυφόρου. Οι μετρήσεις, όμως, δεν ήταν επαρκείς για να επιβεβαιωθεί η θεωρία. Την οριστική απάντηση δείχνει τώρα να προσφέρει η υπεριώδης όραση του Hubble. Ο Γανυμήδης είναι ο μόνος δορυφόρος που διαθέτει μαγνητικό πεδίο. Το πεδίο αυτό παράγει ένα διπλό σέλας, πάνω από το βόρειο και το νότιο πόλο, το οποίο αποτελείται από λωρίδες ηλεκτρισμένου αερίου που λάμπει στο υπέρυθρο φάσμα. Λόγω της αλληλεπίδρασης του μαγνητικού πεδίου του Γανυμήδη με το πανίσχυρο μαγνητικό πεδίο του Δία, το διπλό σέλας μετακινείται διαρκώς πάνω-κάτω. Οι παρατηρήσεις του Hubble δείχνουν όμως ότι η ταλάντωση αυτή μετριάζεται από ένα τρίτο μαγνητικό πεδίο, το οποίο προκαλείται από την επίδραση του πεδίου του Δία στο θαλασσινό, αγώγιμο νερό ενός υπόγειου ωκεανού.\nΛόγω του μαγνητικού πεδίου του ωκεανού, η ταλάντωση του διπλού σέλατος περιορίζεται από τις 6 στις 2 μοίρες, αναφέρουν οι ερευνητές. Εκτιμούν ότι ο κρυμμένος ωκεανός είναι αχανής, με βάθος 60 χιλιομέτρων. Θα είναι πάντως δύσκολο να εξερευνηθεί άμεσα, καθώς κρύβεται κάτω από 150 χιλιόμετρα πάγου.http://www.tovima.gr


Ταινία My Son, My Son, What Have Ye Done (2009) online με ελληνικους υποτιτλους Δράμα Greek subtitles\nΠροστέθηκε: 2018-10-09 22:09\nταινία My Son, My Son, What Have Ye Done (2009) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη ταινία My Son, My Son, What Have Ye Done (2009) με υπότιτλουςσε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες με υπότιτλους δωρεάν με καλή εικόνα και ήχο. Σε περίπτωση που η ταινία Δράμα σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας My Son, My Son, What Have Ye Done (2009) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα My Son, My Son, What Have Ye Done (2009) greek sub. Σε περίπτωση μη ευρέσεως της ταινιες που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία My Son, My Son, What Have Ye Done (2009) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nΤαινία My Son, My Son, What Have Ye Done (2009) online με ελληνικους υποτιτλους\nταινιa My Son, My Son, What Have Ye Done (2009) online με ελληνικους υποτιτλους greek subs\nΜέτρια ταινία την περίμενα καλύτερη. Πολύ καλός ο Michael Shannon στο ρόλο του ψυχικά διαταραγμένου αλλά από εκεί και πέρα δεν έχει και τίποτα το ιδιαίτερο.


«Mαμίσιο» Golf R «τσαγιάζει» Ferrari! (+vid) - volkswagen golf\n«Mαμίσιο» Golf R «τσαγιάζει» Ferrari! (+vid)\nΔιαβάστηκε από 6707 αναγνώστες - Ημερομηνία δημοσίευσης: 24/7/2018\nO oδηγός αυτου του Golf R κατάφερε μεταξύ άλλων να επικρατήσει στο 400άρι απέναντι μεταξύ άλλων και σε μια Ferrari 458! Δείτε το video.\nΑλλωστε, όταν αυτό δεν γίνεται, μοντέλα όπως το Nissan GT-R και το Audi RS6 δείχνουν στο Golf R ποιος είναι το αφεντικό.\nΌ,τι και να κάνει, πάλι Golf θα είναι ρε παιδιά... οπότε Ferrari δαγκωτό!


Κίνα Καρφίτσα καρφίτσες κατασκευαστές και προμηθευτές - χονδρικής Καρφίτσα καρφίτσες - Yiwu Dongrong κοσμήματα, Ltd\n53530This είναι μια ωραία πεταλούδα κρυστάλλου καρφίτσα. Στο πίσω μέρος της γεμάτη από πολλά κρύσταλλο χρώμα λευκό διαφορετικό σχήμα πεταλούδας, στη μέση είναι ένα μικρό σώμα, μπορείτε να δείτε την γενειάδα. Τόσα πολλά κρύσταλλαΠιο\n12169A πολύ όμορφο wintersweet μαργαριτάρι καρφίτσα, τα πέταλα είναι κατασκευασμένο από Θαλασσινό κοχύλι και οι στήμονες είναι κατασκευασμένο από μαργαριτάρια, κάποια μικρά λουλούδια που γίνονται από Ζιργκόν. υπάρχει μια μακρά pin στο πίσω μέρος, μπορείτε ναΠιο\n52704A δημοφιλή bauhinia rhinestone λουλούδι καρφίτσα καρφίτσα. Στο μπροστινό μέρος της καρφίτσας είναι πολλά πολύχρωμα στρας, στο πίσω μέρος είναι μια βελόνα, μπορείτε να καρφί στο παλτό σας. Αυτό καρφίτσα έχουν διαφορετικές ΚόλοΠιο


Η Ε.Ε. επιτρέπει τη συμμετοχή τρίτων χωρών στην PESCO, αλλά σε αυτές δεν θα περιλαμβάνεται η Τουρκία (μέχρι νεωτέρας) - Πτήση & Διάστημα\nΗ Ε.Ε. επιτρέπει τη συμμετοχή τρίτων χωρών στην PESCO, αλλά σε αυτές δεν θα περιλαμβάνεται η Τουρκία (μέχρι νεωτέρας)\nΤα κράτη μέλη της Ε.Ε. συμφώνησαν την Τετάρτη την είσοδο τρίτων χωρών στα κοινά ευρωπαϊκά αμυντικά προγράμματα, αρκεί αυτές να τηρούν μια σειρά από προϋποθέσεις.\nΣύμφωνα με το «EUROACTIV», οι τρίτες χώρες θα μπορούν να παίρνουν μέρος στα προγράμματα της PESCO, αν μόνο προσφέρουν «σημαντική προστιθέμενη αξία» και μοιράζονται «τις αξίες που δημιούργησαν την Ένωση».\nΗ συμφωνία έρχεται μετά από πολύμηνες πιέσεις Αμερικανών αξιωματούχων προς τις Βρυξέλλες και θα μπορούσε να οδηγήσει σε συμπράξεις της Ένωσης με τις ΗΠΑ, το Ηνωμένο Βασίλειο και τη Νορβηγία. Οι τρίτες χώρες θα μπορούν να πάρουν μέρος στο πρόγραμμα της αρεσκείας τους ύστερα από ομόφωνη απόφαση των κρατών-μελών της Ε.Ε. και μόνο μετά τις 31 Δεκεμβρίου 2025. Τέλος, η συμμετοχή τους δεν θα πρέπει να δημιουργεί εξάρτηση της Ε.Ε., ενώ η τρίτη χώρα δεν θα μπορεί να διατυπώνει ενστάσεις για τη χρήση και την εξαγωγή της τεχνολογίας. Έτσι, οι τρίτες χώρες δεν θα έχουν γνώμη στο πως η Ε.Ε. θα χρησιμοποιεί τις ικανότητες και τα συστήματα που θα αναπτυχθούν.\nΤην ίδια στιγμή, η συμφωνία θα επιτρέπει τη συμμετοχή τρίτων χωρών που «σέβονται την αρχή της καλής γειτονίας με τα κράτη-μέλη», κάτι που οδηγεί στον αποκλεισμό της Τουρκίας, τουλάχιστον έως ότου παραμένουν άλυτες οι διαφορές της με την Κύπρο και την Ελλάδα. Η PESCO ξεκίνησε επίσημα τον Δεκέμβριο του 2017, στοχεύοντας στην εμβάθυνση της αμυντικής συνεργασίας ανάμεσα σε 25 κράτη-μέλη και αποσκοπεί να κάνει την Ένωση περισσότερο ευέλικτη και ανεξάρτητη από τις ΗΠΑ.\nΜήπως πηγαίνουμε σε συγχώνευση των προγραμμάτων Tempest & FCAS ?\nδεν ειναι στην pesco αυτα τα 2.\nΠρος πτήση..ενα άρθρο θα ήταν χρήσιμο η ακόμα και σειρά άρθρων θα έλεγα για τα προγράμματα του προγράμματος.. Πιστεύω πως είναι από τα πιο σημαντικά πράγματα που τρέχουν επιτέλους στην ευρωπαϊκή οικονομική ένωση.\nΕιναι υπερβολικα πολλα τα προγραμματα για ενα αρθρο πιστευω. Παντως μια σειρα αρθρων θα ηταν σιγουρα πολη καλη ιδεα σαν αυτο που εγινε με τα ηλεκτρονικα και τα οπλα των φρεγατων.\n” και μοιράζονται «τις αξίες που δημιούργησαν την Ένωση».”\nΑπορώ που δεν διακρίνουν τις αξίες που υπερασπίζετε και πρεσβεύει η τουρκία.\nΚαι βέβαια “μοιράζονται” τις ίδιες “αξίες” μ’ εμάς! Γι’ αυτό ισχύει ακόμη η Τελωνειακή σύνδεση & τυπικά συζητείται ΑΚΟΜΗ η πλήρη ένταξή της στην Ένωση…\nThink Out Of The Box ΠΤΗΣΗ - 29 Νοεμβρίου 2020 87\nΠΤΗΣΗ - 30 Νοεμβρίου 2020 10\nΑγορά 2.79 CAD\nΑΠΕ-ΜΠΕ Papageorgiou - 30 Νοεμβρίου 2020 1\nΑΠΕ-ΜΠΕ.«Καλωσορίζω το γεγονός ότι μέσα από τον μηχανισμό αποτροπής που έχουμε δημιουργήσει στο ΝΑΤΟ με τη στήριξη και τη δέσμευση των δύο συμμάχων του...\nΑΠΕ-ΜΠΕ Papageorgiou - 30 Νοεμβρίου 2020 0\nΑΠΕ-ΜΠΕ.Παρατείνονται οι αεροπορικές οδηγίες τόσο για πτήσεις εσωτερικού έως την Δευτέρα 7 Δεκεμβρίου 2020 όσο και για πτήσεις εξωτερικού έως την Δευτέρα 14 Δεκεμβρίου...\nΑΠΕ-ΜΠΕ.Οι ηγέτες των κρατών-μελών θα αποφασίσουν στη Σύνοδο Κορυφής του Δεκεμβρίου προς ποια κατεύθυνση θα κινηθούν αναφορικά με την Τουρκία ανέφερε ο εκπρόσωπος της...